Maahanmuuttajien palvelupolut – Opasnet Suomi\n1.1 Avoimen arvioinnin kysymys\n1.6.2 Keskeiset haasteet\n2.1 Haasteet ja ratkaisut\n3.1 Segmentit ja keskeiset haasteet\nMaahanmuuttajien koulutus- ja työllistymispolut (MAKO) -hankkeen päätavoitteena on tuottaa tietoa, jonka avulla pystytään systematisoimaan ja kehittämään maahanmuuttajien koulutus- ja työllistymispolkuja siten, että ulkomaalaistaustaisten työllistymisaste nousee ja yhteiskunnallinen osallisuus paranee. Hankkeessa tarkasteltavien polut muodostuvat niistä julkisista palveluista, jotka tähtäävät työllistymiseen ja joita työikäinen henkilö käyttää maahansaapumisen ja työmarkkinoille pääsyn välillä. Hankkeessa tarkstellaan sitä, mitä erilaisia palvelupolkuja henkilöille muodostuu ja miten niitä voidaan parantaa.\nTämä on hankkeen avoimen arvioinnin tietosivu. Avoin arviointi tukee hankkeen päätavoitetta tarkastelemalla maahanmuuttajien palvelupoluilla kohtaamia haasteita ja nivelkohtia. Arvioinnissa pyritään tunnistamaan jo olemassa olevia ratkaisuja ja niiden kehittämistarpeita sekä mahdollisia uusia ratkaisuja, joilla maahanmuuttajien polkuja työmarkkinoille saadaan sujuvoitettua. Tälle avoimen arvioinnin tietosivulle kootaan hankkeen aikaisemmassa vaiheissa kerätty tieto avoimen arvioinnin pohjaksi ja arvioinnin valmistuttua myös sen tulokset. Koko hankkeen tuloksista tuotettava loppuraportti julkaistaan syksyllä 2020 ja lisätään myös tälle sivulle.\nAvoimeen arviointiin osallistutaan tutustumalla tämän wikisivuston materiaaliin ja keskustelemalla sen pohjalta Otakantaa.fi -palvelussa. Keskustelu on auki 11.5.-31.5. ja siihen pääsee tästä linkistä: https://www.otakantaa.fi/fi/hankkeet/462/\nAvoimen arvioinnin kysymys\nMitä ratkaisuja maahanmuuttajien palvelupoluilla kohtaamiin haasteisiin on olemassa ja miten niitä tulisi kehittää?\nMAKO-hanke toteutetaan osana valtioneuvoston tutkimus- ja selvitystoimintaa. Hankkeen kuvaus löytyy valtioneuvoston Tietokäyttöön-sivustolta täältä. Tietoa tuotetaan erityisesti julkishallinnon päätöksentekijöiden tueksi työhön, jolla pyritään sujuvoittamaan maahanmuuttajien pääsyä työelämään ja parantamaan tähän tähtääviä palveluita. Hankkeen tuottamat tiedot ovat kuitenkin kaikkien asiasta kiinnostavien hyödynnettävissä ja loppuraportti julkaistaan vapaasti kaikkien saataville.\nPääasiallinen osallistujaryhmä ovat maahanmuuttajille suunnattujen palveluiden parissa työskentelevät asiantuntijat ja tutkijat. Tämä on kuitenkin avoin arviointi ja kuka tahansa saa osallistuja asetettujen sääntöjen puitteissa.\nAvoin arviointi tukee hankkeen muuta tiedonhankintaa, jota on tehty ja tehdään myös jatkossa niin asiantuntijoille kuin maahanmuuttajille suunnatuissa työpajoissa, seminaareissa, fokusryhmähaastatteluissa ja yksittäishaastatteluissa.\nHankkeen toteuttajina ovat Kuntoutussäätiö, Demos Helsinki, Helsingin yliopisto, Oxford Research ja Siirtolaisinstituutti\nHanketta koordinoi Kuntoutussäätiö, kontaktihenkilö Riikka Shemeikka\nAvoimen arvioinnin toteutuksesta vastaa Oxford Research, kontaktihenkilö Juho-Matti Paavola\nAvoimeen arviointiin liittyvä keskustelu on auki Otakantaa.fi-palvelussa 11.5.-31.5. Tämän jälkeen arvioinnin keskustelut kerätään talteen ja tulokset tiivistetään tälle sivustolle. MAKO-hanke on käynnissä syksyyn 2020 asti ja loppuraportti julkaistaan valtioneuvoston tutkimus- ja selvitystoiminnan julkaisusarjassa syys-lokakuussa 2020.\nAvoimessa arvioinnissa keskitytään tarkastelemaan maahanmuuttajien palvelupoluilla kohtaamia keskeisiä haasteita ja niihin olemassa olevia ratkaisuja, niiden toimintaa ja kehittämistarpeita. Olemme aikaisemman tutkimuksen, haastatteluiden sekä 27.4.2020 pidetyn haastekarttatyöpajan pohjalta tunnistaneet keskeisiä haasteita ja joitain ratkaisuja niihin. Lisäksi tarkasteltavaa joukkoa on jaoteltu segmentteihin, joiden palvelupolut ja niissä kohdatut haasteet muistuttavat toisiaan.\nArviointi kehystetään näiden aikaisempien tulosten kautta, mutta jätetään myös mahdollisuus nostaa esiin uusia, vielä mahdollisesti puuttuvia haasteita tai segmenttejä. Arvioinnin lähtökohtia kuvataan tarkemmin seuraavassa kohdassa.\nHankkeessa aikaisemmin tehdyn työn perusteella on tunnistettu kohderyhmien segmenttejä sekä keskeisimpia haasteita palvelupoluilla.\nMAKO-hankkeen kohderyhmää eli työelämään pyrkivät maahanmuuttajat on segmentoitu erilaisiin ryhmiin. Segmentointi perustuu henkilön tarvitsemiin palveluihin ja ne ovatkin ennen kaikkea keino hahmottaa palvelupoluissa olevia eroja ja yhtäläisyyksiä. Ryhmät eivät ole tarkkarajaisia ja yksi henkilö voi kuulua peräkkäin tai yhtäaikaa useampaan näistä segmenteistä kulkiessaan kohti työelämää.\nHankkeessa on tähän mennessä tunnistetut segmentit:\n1. Nopeasti työelämään pyrkivät\nHenkilöt, joilla on mahdollisesti laajaakin ammatillista osaamista ja kysyntää työmarkkinoilla, mutta jotka tarvitsevat tukea työllistymiseen (esimerkiksi jotain lyhyitä täydentäviä koulutuksia tai tukea työnhakuun)\nHenkilöt, joilla on korkeakoulututkinto\n3. Ammatilliseen koulutukseen suuntaavat\nHenkilöt, jotka pyrkivät hankkimaan ammatillisen koulutuksen kautta tutkinnon ja pääsyn työmarkkinoille\n4. Perustaitojen ja toimintakyvyn vahvistamista tarvitsevat\nHenkilöt, jotka tarvitsevat tukea perustaitojen tai toimintakyvyn vahvistamiseksi ennen kuin voivat siirtyä työmarkkinoille tai hankkimaan esimerkiksi ammatillista koulutusta\n5. Työvoiman ulkopuolella olevat, kuten toistaiseksi kotona lapsia hoitavat\nHenkilöt, jotka ovat toistaiseksi työvoiman ulkopuolella, mutta voivat mahdollisesti jossain vaiheessa palata takaisin työmarkkinoille\nMAKO-hankkeessa on tunnistettu viisi keskeistä haastetta, jotka vaikeuttavat sujuvaa etenemistä palvelupoluilla kohti työelämää:\nOsaamisen tunnistamisen ja tunnustamisen epätasaisuus\nRäätälöidyn, monialaisemman ohjauksen puute ja tarve lisätä eri sektoreiden välistä yhteistyötä\nSujuva yhteistyö työnantajien kanssa, esimerkiksi räätälöity tuki työpaikalla tapahtuva kielenoppimiseen ja työtehtävien suunnittelu niin, että työnteko onnistuu ja kielenoppiminen toteutuu\nAlla olevassa taulukossa esitetään hankkeessa tähän mennessä tunnistetut haasteet, niiden osahaasteet, olemassa olevat ratkaisut ja mille segmentille tämä olisi erityisen toimiva ratkaisu. Haasteita ja ratkaisuja muotoillaan edelleen avoimen arvioinnin tulosten pohjalta.\nMAKO-hankkeessa esiin nousseet keskeiset haasteet ja niihin tarjottuja ratkaisuja\n1. Osaamisen tunnistamisen ja tunnustamisen epätasaisuus Henkilöllä ei ole 2. asteen tutkintotodistusta, vaikka osaamista ja työkokemusta on paljon Osaamisen tunnistaminen TE-toimistossa ostopalveluna oppilaitoksilla: Ohjataan henkilö oppilaitoksiin, josta näyttöön perustuen tunnistetaan osaaminen Nopeasti työelämään pyrkivät\nTyökykyisten turvapaikanhakijoiden laitostuminen ja verkostojen puute Startup Refugees -osaamiskartoitukset Nopeasti työelämään pyrkivät\nSuomessa asuvat kansainväliset osaajat kilpailevat asiantuntijatasoisista työtehtävistä muiden suomalaisten kanssa, mutta heiltä usein puuttuvat ammatilliset verkostot, alan työnhakunarratiivi sekä työnantajan luottamus heidän osaamiseen. Työnantajien osaaminen tunnistaa osaaminen ilman suomalaista suosittelijaa on usein heikko ja sen myötä myös uskallus palkata. SIMHE-palveluiden ohjaus ja verkostoituminen ja viranomaisten (koulutus, TE-sektori, kotoutumispalvelut, kolmas sektori) välinen yhteistyö siten, että osaamisen tunnistamisen yksi toimija sijaitsee korkeakoulussa, jossa on paras tuntemus kansainvälisistä tutkinnoista ja niiden sisällöistä. Vastuuta kuitenkin myös työnantajille siitä, että myös ulkomainen työkokemus ja koulutus hyväksytään. Tässä tarvitaan esimerkillä johtamista. Korkeasti koulutetut\nYlikouluttautuminen: suoritetaan kokonaan uusi korkeakoulututkinto, koska ulkomailla suoritettu tutkinto ei avaa ovia työelämään ja maakohtaiset standardit pakottavat aloittamaan opinnot alusta tai etsimään aivan muita töitä Maahanmuuttajien ohjaus- ja neuvontapalvelut ja osaamisen tunnistaminen - SIMHE-hankkeen palvelut yliopistoissa; Alakohtaisia työelämävalmiuksia palveleva täydentävä koulutus Korkeasti koulutetut\n2. Räätälöidyn, monialaisemman ohjauksen puute ja tarve lisätä eri sektoreiden välistä yhteistyötä Kokonaistilanteen arviointi edellyttää usein monialaista, erit. Sote-sektorin ja te-palveluiden yhteistyötä ATYP-palvelut, eli TE-toimiston, kunnan ja Kelan yhteinen toimintamalli yli 30-vuotiaille. Perustaitojen tai toimintakyvyn vahvistamista tarvitsevat\nTukea tarvitsevien henkilöiden tunnistaminen, jos eivät itse aktiivisesti osaa hakea tarvittavia palveluita. Erityisesti ne henkilöt, jotka jäävät kertaamaa kielikursseja etenmättömyyden vuoksi tulisi voida ohjata henkilökohtaiseen oppimisen ongelmien ja terveydellis-sosiaalisen tilanteen kartoitukseen ennen kuin kotoutumisaika päättyy. KOTO-hankkeessa on järjestetty opintojen jumiutuessa moniammatillisia yhteyshenkilöiden verkostopalavereja asiakkaan tilanteen viemiseksi eteenpäin. Perustaitojen tai toimintakyvyn vahvistamista tarvitsevat\nMaahanmuuttajataustaisten nuorten monialainen tukeminen Ohjaamo-palvelut alle 30-vuotiaille maahanmuuttajille Kouulutkseen suuntaavat, perustaitojen tai toimintakyvyn vahvistamista tarvitsevat\nOmakielisten orientaatiokoulutusten puute ja vaikeudet hahmottaa suomalaista järjestelmää ja sen palveluja Infotori, Mainio, IHH eli omankielinen neuvonta; LäksyHelppi aikuisille Työvoiman ulkopuolella olevat, kuten toistaiseksi kotona lapsia hoitavat\nHenkilöillä on koko elämän kestäneen työnteon kautta osaamista, mutta ei virallista tutkintoa tai kielitaitoa sen esittämiseksi ja he joutuvat mahdollisesti vuosia kestävään kielikoulutukseen, jonka aikana motivaatio ja into päästä työelämään vähenee. Tällä ryhmällä saattaa olla myös terveydellis-sosiaalisia haasteita, jotka rajoittavat tai estävät työllistymistä. Stadin osaamiskeskuksessa työelämälähtöinen ammatillinen polku, jossa vähimmäiskielivaatimus A1.3. Kelan Maahanmuuttajien kuntoutuksen kehittämishankkeessa (Mahku-hanke) onnistuneita kokeiluja Perustaitojen ja toimintakyvyn vahvistamista tarvitsevat\nToimiva ohjaus ja osaamisen tunnistaminen vaatisivat, että henkilökohtainen ohjaus tulisi henkilöltä, jolla on juuri sen saman ammattialan osaaminen. Samalla kuitenkin kaivataan yleisluontoisempaa, esimerkiksi korkeakoulutuksen eri aloja ja ammatteja kattavaa hakuvaiheen ohjausta. Paremmat polutukset oppilaitosten ja viranomaisten välillä. Nopeasti työelämään pyrkivät, korkeasti koulutetut\n3. Yhteistyö työnantajien kanssa, esimerkiksi räätälöity tuki työpaikalla tapahtuva kielenoppimiseen ja työtehtävien suunnittelu niin, että työnteko onnistuu ja kielenoppiminen toteutuu Sopivien kielitaitovaatimusten löytäminen työpaikalla tapahtuvan kielenoppimisen tukemiseksi Räätälöity tuki työnantajille Nopeasti työelämään pyrkivät\nTyöntekijöiden ohjaamisessa resurssien puutetta Räätälöity tuki työnantajille. Myös TEM:n Talent Boost -toimenpideohjelma tuo esille kattavasti näkökulmia ja kohderyhmiä sekä tukikeinoja. Nopeasti työelämään pyrkivät\nTyöpaikan yhdenvertaisuuden ja osallisuuden aktiivinen edistäminen Esimerkkinä kielitietoinen työskentely, joka voi hyvin esimerkiksi olla kielikurssien tarjoamista työajan puitteissa tai kahden/usemmalla kielellä operoimista ja vaikkapa yrityksen tai organisaation sisäisen viestinnän monikielisyyden huomioon ottaminen. Nopeasti työelämään pyrkivät, korkeasti koulutetut\n4. Alueelliset ja työntekijästä riippuvat erot osaamisen ja tuen tarjonnassa Tarjonnan satunnaisuus pienen asiakaspohjan alueilla Mobiilituki työntekijöille, maakunnalliset palvelut Ammatilliseen koulutukseen suuntaavat\nTyöntekijöiden ohjaamisessa resurssien puutetta Valtakunnalliset tietovarannot; Ratkaisuaihio: Sanapaja.edu.fi jota voisi laajentaa ammatillisen koulutuksen tueksi Nopeasti työelämään pyrkivät\nEri alueiden ja tasojen viranomaisten keskinäisen koordinaation ja verkostoitumisen puute, joka johtaa palvelupolkujen katkeamiseen henkilön muuttaessa esimerkiksi pieneltä paikkakunnalta isoon kaupunkiin tai päin vastoin Tehokkaampi koordinaatio ja läheisempien viranomaissuhteiden pysyvyyden parantaminen Perustaitojen ja toimintakyvyn vahvistamista tarvitsevat\n5. Syrjintä, piilorasismi ja muut rakenteelliset haasteet Vieraskielisten syrjiminen rekrytointiprosesseissa Anonymisoitu rekrytointi Nopeasti työelämään pyrkivät, korkeakoulutetut\nAsenteet ja ennakkoluulot työpaikoilla, jossa vieraskielisiä työntekijöitä Eri moninaisuuskoulutukset työpaikoilla. Tämä pätee myös muunlaiseen erilaisuuteen, kuten vammaisuuden kohtaamiseen. Jatkossa koulutuksia tulisi olla paremmin tarjolla erit. Pienille ja keskisuurille työyhteisöille. Työyhteisöille, mutta koskee esimerkiksi työelämässä olevia korkeasti koulutettuja maahanmuuttajia\nEnnakkoluulot ja väärät käsitykset maahanmuuttajanuoria kohtaa, jotka olisivat potentiaalista työvoimaa EHJÄ ry:n Kannustavat Kokemukset -toiminta, joka on suunnattu 14–29-vuotiaille maahanmuuttajataustaisille nuorille, joilla on oma motivaatio työnhakuun ja tarvitsevat siihen apua. Saatetaan yhteen nuoret ja työnantajat, tuodaan työnantajille tietoisuuteen maahanmuuttajataustaisten nuorten potentiaali ja motivoituneisuus Kesä- ja osa-aikatyötä hakevat opiskelijat, erilaisia työharjoittelu- ja työkokeilupaikkoja etsivät nuoret sekä ammattiin valmistuneet nuoret, jotka etsivät työpaikkaa. Kohderyhmänä ovat myös alueen työnantajat.\nMoniperusteista syrjintää ei useinkaan osata vielä tunnistaa ja se voi olla ajateltua yleisempää Työnantajia on tuettava lakisääteisten tasa-arvo ja yhdenvertaisuussuunnitelmien laatimisessa ja saatava lisää malliesimerkkejä sukupuolitietoisista ja monimuotoisuutta edistävistä henkilöstö- ja toimintakäytännöistä. Lisäksi tarvitaan laajempaa eri lähteitä yhdistelevää selvitystyötä ilmiön yleisyydestä. Nopeasti työelämään pyrkivät, korkeasti koulutetut\nSegmentit ja keskeiset haasteet\nPohjaehdotukset MAKO-hankkeen keskeisiksi haasteiksi ja segmenteiksi luotiin maalis-huhtikuussa 2020 tehtyjen haastatteluiden sekä ohjausryhmän kanssa käytyjen keskustelujen pohjalta. Ne muotoiltiin lähtökohdaksi 27.4.2020 järjestettyyn haastekarttatyöpajaan.\nHaastekarttatyöpaja toteutettiin etätyöpajana Zoomin ja Screen.io -palvelun kautta. Työpajan ensimmäisessä vaiheessa järjestäjät esittelivät segmentit sekä keskustelun pohjana olevat palvelupolkujen keskeiset haasteet. Kukin osallistuja sai esittelyn jälkeen kirjata Screen.io palveluun omia ehdotuksiaan keskeiseksi haasteeksi, joita maahanmuuttajat kohtaavat palvelupoluilla. Tämän jälkeen osallistujat äänestivät kahta mielestään merkittävintä haastetta ennakkoon tunnistettujen ja osallistujien kirjaamien joukosta.\nHaastekarttatyöpajan esittelykalvot voit katsoa tästä: File:ESITYS_ MAKO haastekarttatyöpaja 27.4.2020 .pdf\nAlla lista ehdotuksista alkuperäisessä muodossaan sekä suluissa kunkin ehdotuksen saamat äänet. Viisi eniten ääniä saanutta ehdotusta otettiin jatkokehittämisen pohjaksi.\n(12) Syrjintä, piilorasismi ja muut rakenteelliset haasteet\n(11) Räätälöidyn, monialaisemman ohjauksen puute ja tarve lisätä eri sektoreiden välistä yhteistyötä\n(10) Osaamisen tunnistamisen ja tunnustamisen epätasaisuus\n(5) Sujuva yhteistyö työnantajien kanssa. Räätälöity tuki työpaikalla tapahtuva kielenoppiminen. Tukea työnantajille työtehtävien suunnittelu niin että työnteko onnistuu ja kielen oppiminen toteutuu.\n(4) Alueelliset ja työntekijästä riippuvat erot osaamisen ja tuen tarjonnassa\n(4) Omakielisten orientaatiokoulutusten puute\n(3) Tukien/etuuksien demotivoiva vaikutus\n(3) Oppimisen ongelmien tai haasteiden tunnistaminen ja ohjaus\n(3) Ovat oikeita haasteita. Lisäisin suomen kielen vaatimuksiin ja osaamiseen liittyvät haasteet\n(3) Tarpeettoman korkeat kielitaitovaatimukset sekä työnantajien että koulutuksen järjestäjien toimesta\n(3) Nivelvaihekoulutusten puute (esim. A1.3-kielitaidolla ennen ammatillisia opintoja)\n(3) Työnantajien ja työkavereiden kouluttaminen - asennevalmennus, mutta ei sillä nimellä = valmius toimia yhteisönä\n(2) Yksilön kertyneiden tietojen keskittäminen ja haasteet tiedonsiirrossa\n(2) Se, että asioita kehitetään hankemuotoisesti ja turhan harvoin ne jäävät elämään\n(2) Pitäisi tarkastella niitä tekijöitä, jotka maahanmuuttajien lähtökulttuureissa estävät heitä integroitumasta Suomeen. Tämä vaikuttaa olennaisesti myös työllistymiseen.\n(2) Hukattu ammattiidentiteetti uudessa yhteiskunnassa\n(2) Se, että ei ole riittävästi aikaa kohdata ihmistä esim. TE-toimiston palveluissa (vrt. vaikkapa Tanska)\n(2) Vahvempi työelämälähtöisyys koulutuksiin. Kaikki eivät opi tai tule oppimaan "täydellisesti" suomen tai ruotsin kieltä, mutta heillä on motivaatiota tehdä työtä ja ovat työkykyisiä.\n(2) Osaamisen tunnistamisessa myös yksilön oman osaamisen tunnistaminen, ei vain esim. tutkintojen tunnustaminen.\n(2) Maahanmuuttajien omat (yli)odotukset vs. realiteetti\n(1) tukitoimet maahanmuuttajataustaisille usein hankemuotoisia ja tietylle kohderyhmälle suunnattuja: yksilö saattaa hieman satunnaisin perustein tulla luokitelluksi johonkin palvelun/tuen kohderyhmään tai jäädä sen ulkopuolelle\n(1) Alueellist erot palvelutarjonnassa\n(1) Asiakkaan saaminen palvelun pariin ja sitoutuminen / motivaatio\n(1) alueelliset erot terveydenhuoltopalveluihin pääsemisessä (esim. traumaperäiset mtt-asiat)\n(1) Palvelut linkittyvät maassaolon statukseen (oleskelulupa), ja voivat olla tarvitsijan ulottumattomissa tästä syystä\n(1) Puuttuu joltain osin esim. pätevöitymiskoulutus, vaikka osaaminen olisikin tunnistettu. Tästä esimerkkinä sanoisin sairaanhoitajien (EU:n ulkopuolella tutkinnon suorittaneiden) pätevöitymiskoulutuksen pysyvän rahoituksen puute. Tähän tarvittaisiin samanlainen malli kuin lääkäreillä. Nyt sitä on kehitetty SOTE-Silta ESR-hankkeessa.\n(1) Toimeentulon tuomat esteet\n(1) neljännen sektorin toimijoiden mukaanotto viranomaisprosesseihin koko Suomessa samalla tavalla / osaamisen tunnustaminen / yhteistyö - ovat luotettuja avainhenkilöitä, miten tuettavan oikeusturva varmistetaan\n(1) Kielikoulutuksen riittämättömyys\n(1) Yrityskontaktien ja muiden verkostojen puute ( työvoimakoulutukset pitäisi toteuttaa vain REKRY-muotoisina, jolloin yritykset ja työpaikat ovat mukana alusta asti ja työllistyminen on todennäköisintä)\n(1) Unelmoimisen oppimisen osaaminen, motivaatio, oma arvo, itsetunto - tärkeitä peruskiviä kaikille muille toimille, mm. mt-asioihin liittyvä asia\n(1) Maahanmuuttanut asiakas ei oman kulttuurtaustansa vuoksi alkuvaiheessa pysty hahmottamaan vielä suomalaisen kulttuurin vaikutusta viestinnässä. Esimerkiksi pientä valtaetäisyyttä, osallisuuden lähtökohtia tai oman toimijuuden suurta painoarvoa. Ohjaaja ei taas tunnista näiden haasteellisuutta omassa ohjausvuorovaiktuksessaan. Viestinnällisten tekijöiden tunnistaminen olisi tärkeää kun tullaan eri kulttuuritaustoista.\n(1) Kolmannen sektorin yhteistyön lisääminen osana palvelupolkua\n(0) Osaamisen tunnistamisen ja tunnustamisen epätasaisuus\n(0) Nämä kaikki haasteet ovat tuttuja jo vuosikymmenien ajalta. Olennaista on, miksi niille ei ole tehty mitään?\n(0) Maakunnalliset erot esim. luku- ja kirjoitustaidon koulutuksen saatavuudesta ja sisällöt\n(0) sopivien koulutusten saatavuus ja tieto niistä\n(0) Tiedonsiirto-ongelmat GPDR:stä johtuen\n(0) Ammatillisten verkostojen puute\n(0) Sähköinen hakuprosessi niin koulutukseen kuin työelämäänkin\n(0) Reagoinnoin puute ongelmiin esim. kotokoulutuksessa\n(0) Korkeakouluopintoihin valmentavien koulutusten vähäisyys\n(0) Perhenyhdistämisen ongelmatiikka\n(0) Mahdollisuus osa-aikaisiin työsuhteisiin (perehdytys!)\n(0) Koto-koulutuksen joustamattomuus: jos opp. ongelmia tai sairastumista, voi pudota pois. Ei välimuotoista tai toiminnallista koulutusta työorientoituneille luki-vaikeuksia omaaville.\n(0) Korkea rima paikallisten kielten käytössä\n(0) Pitää nähdä ihminen eikä kulttuuri.\n(0) DD6 -lausunnot TE-hallinnossa ja niiden "kertakäyttöisyys" koulutuksissa\nTyöpajan toisessa vaiheessa osallistujat jaettiin satunnaisesti viiteen ryhmään, joista kukin sai tehtäväkseen fasilitaattorin johdolla löytää yhteen keskeiseen ongelmaan olemassaolevia ratkaisuja. Ryhmässä kukin osallistuja työsti ensin itsenäisesti yhden ratkaisuehdotuksen, joka kirjattiin Screen.io-alustalle. Tarkoitus oli kirjata ratkaisuun:\nMIKÄ: Olemassaoleva ratkaisu\nKENELLE: Mitä kohderyhmiä ratkaisu nykyisellään tukee ja tavoittaa?\nMILLOIN: Minkälaisissa tilanteissa tämä ratkaisu hyödyttää tätä tai näitä kohderyhmiä?\nKEHITTÄMINEN: Miten ratkaisua voitaisiin vielä parantaa? Miten ratkaisun hyödyt saadaan vielä paremmin irti?\nTämän jälkeen kukin esitteli omaa ratkaisuaan ja näiden pohjalta käytiin keskustelua, jota fasilitaattori kirjasi ylös. Työpajan lopuksi vielä kukin ryhmä esitteli käytyä keskustelua. Alla on summattu kunkin ryhmän esittämät ratkaisut alkuperäisen muotoilun ja ryhmässä käydyn keskustelun pohjalta.\nTämä jälkeen näitä summauksia pohjana käyttäen näistä haasteista ja niiden ratkaisuista käytiin avoimessa arvioinnissa verkkokeskustelu Otakantaa.fi-palvelussa. Kunkin haasteen perään on lisätty myös aviomen arvioinnin kommentit ja niistä saatuja huomioita on lisätty vastaukseen.\nHaasteryhmä 1: Osaamisen tunnistamisen ja tunnustamisen epätasaisuus\nRatkaisu 1: Osaamisen tunnistamien ostopalveluna\nTE-toimistoissa käytössä mahdollisuus osaamisen tunnistamiseen ostopalveluna oppilaitoksilta.\nKohderyhmä: nopeasti työhön pyrkivät, korkeakoulutetut\nKehittäminen: Palvelu on vielä melko uusi eikä sen käyttö ole järjestelmäsllistä. Osaamisen tunnistaminen palvelupolkujen varhaisessa vaiheessa on kuitenkin oleellista, että osataan suunnata oikeille poluille. Alkukartoituksessa tätä jo tehdään, mutta se ei ole riittävää. Tällä hetkellä osaaminen tunnistetaan lähinnä haastatteluilla. Voisiko esimerkiksi osaamisen tunnistamisen ostopalveluna tarvittaessa ottaa osaksi kotokoulutusta?\nRatkaisu 2: Kevytyrittäjyyden ja yrittäjyyskasvatuksen tuominen kotopolun varhaiseen vaiheeseen.\nKevytyrittäjyys on suht turvallinen tapa kokeilla yrittäjyyttä, ja toisaalta testata omia mahdollisuuksia toimikentällä. Myös yrittäjäjärjestöt ovat yrityksen perustamisen jälkeen toiminnassa tukena.\nKohderyhmä: Eri kohderyhmät, kuten nopeasti työhön pyrkivät ja korkeasti koulutetut.\nAjatuksia uusista ratkaisuista:\nKehitettvä ratkaisu: Kädentaitojen tunnistaminen ja tunnustaminen ilman, että niillä on välttämättä edes verrattavissa olevaa ammattinimikettä Suomessa, olisi tärkeää. Kohderyhmä: esimerkiksi luku- ja kirjoitustaidottomien kädentaitojen tunnistaminen olisi tärkeää.\nValtionrajat ylittävä sähköinen tutkintotodistuspankki josta saisi tietoa suoritetuista tutkinnoista.\nAmmattiopinnot: voidaanko laskea oppisopimusten todistukset? Ylipäänsä oppisopimuskoulutus keinona, jossa myös tekemällä voi oppia ammattia ja siihen liittyvää kieltä.\nMuita kommentteja haasteesta:\nHaasteena se, että meillä on henkilöitä, joilla on syvällistä osaamista ja hiljaista tietoa jostakin työstä mutta heidän osaamista ei hyödynnetä elinkeinoelämässä tai työmarkkinoilla. Samaan aikaan kyseiset henkilöt mitä ilmeisemmin menevät työnhaun alussa kielikoulutukseen ja joissakin tapauksissa on nähtävissä, että kielitaidon omaksuminen tulee viemään aikaa tai henkilöllä ei ole valmiuksia saavuttaa "riittävää" suomen tai ruotsin kielen kirjallista ja suullista taitoa. Olisi todella tärkeää, että kotoutumispolun alkuvaiheessa kun henkilön motivaatio on korkeimmillaan, hän saisi mahdollisimman paljon motivaatiota ylläpitäviä ja myönteisiä kokemuksia. Pitkät kielikoulutukset voivat mielestäni myös pahimmassa tapauksessa musertaa ja lamauttaa hlöä, jos ja kun hän huomaa myös itse, että oppiminen ei suju.\nAvoimen arvioinnin keskustelu:\n1. Korkeastikoulutettujen osaamisen tunnustaminen Osaamisen tunnustaminen ja tunnistaminen on haaste useille niille ulkomailla korkeastikoulutetuille maahanmuuttajille, jotka eivät ole/ole olleet Suomessa korkeakoulutuksessa ja haluavat mahdollisimman nopeasti koulutustaan vastaavaan työhön. Ulkomailla esimerkiksi insinöörin tutkinnon suorittaneella on haasteita päästä suoraan töihin osittain, koska työnantajat eivät tunne ulkomaisen koulutuksen sisältöä.\n2. Korkeastikoulutettujen osaamisen tunnustaminen Tutkintoon johtavasta upgrading -koulutuksesta voisi kehittää myös suomalaisen koulutustuotteen ulkomailla jo aikaisemmin ammatillisen koulutuksen tai korkeakoulututkinnon suorittaneille. Tähän liittyen ja tätä edeltämään systemaattinen aikaisemman oppimisen ja osaamisen tunnistaminen ja tunnustaminen.\n3. Korkeastikoulutettujen joustavammat polut työelämään Teimme viime vuonna temaattisen arvioinnin, jossa tarkasteltiin ulkomaalaistaustaisten osallisuutta korkeakoulutuksessa. Havaittiin arvioinnin puitteissa ns ylikouluttautumisen ilmiötä (sekä tilastot, että haastattelut/työpaja-aineistot), kun suorittamalla uusi kokonainen korkeakoulututkinto yritetään päästä kiinni työelämään tilanteessa jossa ulkomailla suoritettu edellinen koulutus ja osaaminen vaan ei avaa ovia. En ole ihan varma, mitä tässä keskustelussa ehdotettu "upgrading -koulutus" on, mutta meillä arvioinnissa ajateltiin että kokonaisten uusien tutkintojen sijaan tätä tarvetta palvelisi paremmin alakohtaisia työelämävalmiuksia palveleva koulutus, jolla haettaisiin niitä ns puuttuvia palasia, on se sitten kielitaitoon tai mihin muuhun liittyvää. Arviointiraportti (Taustalla on väliä - Ulkomaalaistaustaiset opiskelijat korkeakoulupolulla) löytyy verkosta www.karvi.fi\n4. Koulutusta vailla olevat Myös nillä henkilöillä, joilla ei ammattikoulutustaustaa, muttajotka ovat olleet työelämässä jo lapsesta asti, on hyvin erityisenlainen työ- ja koulutus- ja elämänhistoria. Toisaalta he ovat jäänet vaille monenlaista perusturvaa, mutta ovat oppineet huomattavia selviytymisen ja elämäntaitoja. Korkeassa koulutus- ja sivistyvaltiossa tämä ei ehkä tule noteeratuksi riittävästi, ja koska opiskelutaitoja ei kuitenkaan ole eikä aiempaa koulutushistoriaa voimakkaan työorientoituneen asenteen ohella, tämä ryhmä saattaa erkaantua ja syrjäytyä työelämästä. Tällä ryhmällä saattaa olla myös terveydellis-sosiaalisia haasteita, jotka rajoittavat tai estävät työllistymistä. Kuntoutushanketta Mahku on jo kokeiltu mielestäni ihan hyvin tuloksin. Tässä ryhmässä saattaa olla myös korkeastikoulutettuja henkilöitä. Ehkä sellainen ryhmä, jolle Suomessa ei ole suomalaista palvelua enää, mutta jollainen, nopeasti työelämään tähtäävä opiskelu-ja elämänhallintataitoja lisäävä palvelu on jo kehitteillä, siis se Mahku. Motivoituminen kieliopiskeluihin tai ammattikoulutukseen voi olla heikkoa, koska kotimaassa työllistyminen on ollut helpompaa.\n5. Osaamisen tunnistaminen ja sen tunnustamisen epätasaisuus Jos aikuisten maahanmuuttajien koulutus olisi OKM:n alaista, OKM voisi laatia osaamisen tunnistamista koskevat kriteerit ja kouluttaa opettajia ja opoja niiden käyttöön. Opetuksen ammattilaiset osaavat tulkita osaamista ja sen kriteerejä sekä yhdessä vertailla niitä eri oppilaitosten ja koulutusalojen kesken.\n6. Haasteellisuus koulutettujen osaamisen tunnustamisessa Koulutettujen maahan muuttaneiden osalta, jotka ovat tehneet tutkinnon sekä keränneet osaamisensa toisesta maasta, on osaamisen tunnistaminen avaintekijä Suomessa työllistymiselle.\nSuomessa asuvat kansainväliset osaajat kilpailevat asiantuntijatasoisista työtehtävistä muiden suomalaisten kanssa, mutta heiltä usein puuttuvat ammatilliset verkostot, alan työnhakunarratiivi sekä työnantajan luottamus heidän osaamiseen. Myös olettamuksella, että maahan muuttaneen henkilön suomen kielen taito sijoittuisi tasosta B1 ylöspäin. Saman haasteen edessä ovat myös maahan palanneet suomalaiset, joiden on vaikea työllistyä ulkomailla hankitun kovankin osaamisen ja näytön avulla. Työnhaussa korostuu siis se, että työnantaja kykenee tunnistaa tutkinnon ja sen sisällön.\nOmassa työssämme tämä näyttäytyy esimerkiksi siten, että MBA -tutkinnon tehnyt tekee merkonomitutkinnon Suomessa, jotta saa näyttöä kaupallisesta osaamisestaan. Tämä on itseasiassa todennäköinen polku, jos tuloksetomia työnhakuvuosia on useampi takana. Haasteen murtaminen ei ole kovin yksinkertaista, sillä rekrytointitilanteissa suomalainen koulutus on arvostettua ja usein palkataan tunnistettavaa ja tuttua osaamista. Työnantajien on kuitenkin lähivuosina opittava luottamaan paremmin muualta tuotuun osaamiseen, sillä väestön ikääntyessä ja syntyvyyden laskiessa, osaavaa työvoimaa on saatava muualta.\nFokusta ja vastuuta tulisi siirtää myös työnantajille: miten saatte parhaat työntekijät, keitä palkkaatte, keitä ette palkkaa, miten suhtaudutaan ulkomaiseen korkeakoulututkintoon?\n7. Verkostot ja yhteistyö osaamisen tunnistamisessa ja tunnustamisessa keskeistä Tämä on keskeinen haaste, sillä Suomessa asuu paljon korkeakoulutettuja maahanmuuttajia, jotka etsivät ohjauksellista tukea ja käytännöllistä tietoa eri tahoilta (korkeakoulut / työllistymisen palvelut / ammattipätevyyden tunnustamisen tekevät viranomaiset, kuten OPH ja Valvira) aiemmin hankkimansa osaamisen tunnustamiseksi ja koulutus- ja urapolulla etenemiseksi. Osalla aiempia korkeakouluopintoja opiskelleista tutkinto on esim. pakolaisuuden vuoksi jäänyt lähtömaassa kesken, ja sen täydentäminen valmiiksi Suomessa on edellytys sekä työllistymiselle että opintopolun jatkamiselle (kandista maisteriksi jne.).\nNäitä volyymeja ja tarpeita osoittavat ne yksittäisten korkeakoulujen SIMHE-palveluihin vuosittain tulevat sadat yhteydenotot ohjauksen saamiseksi ja verkostoitumisen tukemiseksi. Koko verkoston (8 korkeakoulua, joista kolme yliopistoa ja kuusi ammattikorkeakoulua) tasolla ohjaukseen oli kevään 2019 tilastojen mukaan osallistunut vuosina 2016-2019 noin 3000 henkilöä. Uusimmat tilastotiedot on saatavissa SIMHE-palveluista ( https://opintopolku.fi/wp/valintojen-tuki/maahanmuuttajien-koulutus/korkeakoulutus-maahanmuuttajille/ )\nTutkinto, jonka täydentäminen on osaamisen tunnistamisen riittävien keinojen (kuten tutkintoja koskevan tiedon, hakijan ohjauksen tai korkeakoulun hallinnollisen käytänteen) puuttuessa hankalaa, tekee työllistymisestä oman alan tehtäviin lähes mahdotonta, koska keskeneräinen tutkinto ei täytä rekrytointivaatimuksia, herätä luottamusta työnantajissaa tai kykene kilpailemaan toisten työnhakijoiden tutkintojen kanssa. Lisäksi "tuntematon" tai "tunnistamaton" tutkinto valmistuneenakin on ongelmallinen koulutushauissa, joissa eri maiden (korkea)koulutusjärjestelmiä ja tutkintojen antamaa osaamista koskeva tuntemus ei ole vielä riittävän globaalia.\nKoskee erityisesti ryhmiä (maat Irak, Afganistan, Syyria, myös useat Afrikan maat, kuten Sudan, Etiopia, Somalia), joista EU-maihin ja Suomeen tulleiden pakolaisten määrät kasvoivat v.2015-16 / ovat kasvaneet viime vuodet Välimeren maissa jatkuvasti. Ongelma on näin ollen Suomessa kansallinen, mutta yhteisvastuullisemmin EU:ssa katsottuna esimerkiksi pakolaisuuden vaikutukset eivät ole lieventyneet. Myös suomalaisiin yliopistoihin tulee hakemuksia toisissa EU-maissa asuvilta, ns. kolmansien maiden kansalaisilta.\nRatkaisuja haasteisiin on viranomaisten (koulutus, TE-sektori, kotoutumispalvelut, kolmas sektori) välinen yhteistyö siten, että osaamisen tunnistamisen yksi toimija sijaitsee korkeakoulussa, jossa on keskeinen osaaminen tutkintoihin ja koulutusjärjestelmiin sekä koulutusdokumenttien tutkimiseen jne. liittyen. Mutta tätä osaamista täytyy jatkuvasti kehittää kattavammaksi, ja siihen juuri tarvitaan yhteistyötä, jossa myös ohjattava henkilö kvalifikaatioineen on mukana. Tämän vuoksi osaamisen tunnistamiseen tähtäävän ohjauksen tulisi olla vuorovaikutuksellista. Tästä on hyviä kokemuksia mm.em. SIMHE-palveluista, jotka tarjoavat henkilökohtaista ohjausta ja vuorovaikuttavat paitsi koulutusta tarjoavien korkeakoulunsa yksiköiden (ainelaitokset jne.) kanssa myös verkostona yksittäisissä, poluilla etenemistä hankaloittavissa kysymyksissä\nOnnistunut ratkaisu edellyttää pysyviä ohjauksen ja tuen rakenteita korkeakoulusektorilla siten, että verkostomainen toimintapa ja viranomaisyhteistyö on mahdollista säilyttää ja sitä kehittää edelleen.\nHaasteryhmä 2: Räätälöidyn, monialaisemman ohjauksen puute ja tarve lisätä eri sektoreiden välistä yhteistyötä\nRatkaisu 1: Action! -projekti\nKohderyhmä: Maahanmuuttajat joilla oli lähtömaassa tekninen koulutus saivat räätälöidyn koulutuksen ja pääsivät harjoittelemaan sitoutuneisiin yrityksiin (yritykset maksoivat osallistumisesta)\nKehittäminen: projekti oli erittäin toimiva, mutta jäi kokeiluksi. Pysyvämpi toimintamalli?\nRatkaisu 2: Kansallinen Talent Boost ohjelma\nKenelle: Tarkoitettu Suomessa toimiville yrityksille, jotka haluavat palkata kansainvälisiä osaajia / korkeasti koulutetut\nKehittäminen: ohjelma, ei pysyvä rakenne\nRatkaisu 3: Yliopistoiden (ei tiedossa miten yleistä) työnantajien edustajille järjestämät rekrytointiseminaarit ja vastaavat\nKohderyhmä: Korkeasti koulutetut\nKehittäminen: Nykyisellään rekrytointiseminaarit ovat riippuvaisia yliopistojen aloitteesta/toiminnasta\nRatkaisu 4: Helsingin kaupungin kokeilut\nKohderyhmä: Kokeiluissa tavoitteena aktivoida maahanmuuttajanaisianaisia jotka ovat olleet pitkään työttöminä.\nRatkaisu 5: Työnohjaus - työnohjaajan avulla selvittämään työllistymisen esteitä ja solmimaan kontakteja työelämään\nRatkaisu 6: Vantaan kaupungin Tsempataan yhdessä - kumppanuudella työelämään! -hanke, jossa tehty yhteistyötä järjestöjen kanssa\nKohderyhmä: Pitkään maassa olleiden maahanmuuttajien työllistymiseen ja kotoutumisen edistämiseen.\nKehittäminen: Hankkeen mallista esimerkkiä muihin kaupunkeihin?\nRatkaisu 7: Työttömien terveystarkastukset\nTavoitteena työllistymiseen vaikuttavien terveydellisten seikkojen, työkyvyn ja mahdollisten oppimisvaikeuksien selvittäminen\nRatkaisu 8: Ohjaamo\nKohderyhmä: nuorille, matalan kynnyksen palvelu, yhteistyö yli sektorirajojen.\nKehittäminen: Kuinka huolehditaan että jokainen pääsee Ohjaamon palveluihin kiinni\nRatkaisu 9: Palvelutori\nRatkaisu 10: Vauhdittamo\nVauhdittamo-palvelupisteet luoneet hienoja monialaisia palvelukokonaisuuksia.\nKohderymä: yli 30-vuotiaille\nRatkaisu 11: Osaamiskeskukset\nYhteistyö TE-toimisto, Sosiaalipalvelut, opettajat, ohjaajat jne.\nKohderyhmä: ammatilliseen koulutukseen suuntautuvat tällä hetkellä\nRatkaisu 12: Työllistymistä edistävä monialainen yhteispalvelu (TYP-palvelut)\nTE-toimiston, kunnan ja Kelan yhteinen toimintamalli\nKohderyhmä: Pidempään työttömänä olleet työnhakijat.\nRatkaisu 13: International House Helsinki\nIHH tarjoaa uusille maahanmuuttajille tietoa käytännön asioista saman katon alta.\nKohderyhmä: Palvelu on tarkoitettu hiljattain pääkaupunkiseudulle tulleille maahanmuuttajille sekä yrityksille ja työnantajille ulkomaisen työvoimaan ja sen rekrytointiin liittyvissä kysymyksissä.\nRatkaisu 14: Kotoutumisen tukena - työkalu\nTyökalun avulla kolmannen sektorin palvelut löytyvät esim TE toimiston virkailijalta.\nRatkaisu 15: Helsingin kaupunki - spouse programme\nKohderyhmä: Räätälöity polku partnereille\nVerkostoyhteistyön roolia ei pitäisi unohtaa, asiakkaan verkoston kartoitus ja yhteydenpito, jotta kaikki vie asiakasta samaan suuntaan.\nAlkuvaiheen kartoittaminen ja ohjaus, miten tätä pystyisi kehittämään? Voisiko räätälöidymmät palvelupolut olla ratkaisu?\nKuinka digitaalisilla palveluilla voitaisiin tarjota ratkaisuja, missä asiakas pystyisi kysymyksiin vastaamalla saada itselleen muotoillun palvelupolun?\nKotivanhemmille suunnattu ohjaus pitäisi olla neuvoloissa.\n1. Oppimisen ongelmat On keskeinen haaste. Erityisesti ne henkilöt, jotka jäävät kertaamaa kielikursseja etenmättömyyden vuoksi tulisi voida ohjata henkilökohtaiseen oppimisen ongelmien ja terveydellis-sosiaalisen tilanteen kartoitukseen ennen kuin kotoutumisaika päättyy ja pelimerkit on käytetty. Yleisesti ottaen suomen opettaja ei oikein saa tietoa opiskelijan muista ongelmista eikä opiskelija aina halua kertoa. Opintojen jumiutuessa olisi mielestäni tärkeä järjestää moniammatillisia yhteyshenkilöiden verkostopalavereja asiakkaan tilanteen viemiseksi eteenpäin. KOTO-hankkeesta tästä on hyviäkin kokemuksia.\nAmmattikoutuksessa tarvitaan enemmän resursseja kielen tai ammattiaineen erityisopetukseen. Kielitaito on hyvä testata ennen kopulutuksen aloitusta kaikilta osa-alueilta, jotta opiskelija saa taritsemansa tuen.\n2. Räätälöidyn monialaisemman ohjauksen puute Ohjaus ei ole yksittäisiin kysymyksiin vastaamista, vaan pitkäjänteistä, yksilöllistettyä ja kokonaisvaltaista opintososiaalisten palvelujen (opo, sosiaaliohjaaja, terveydenhoitaja, psykologi) yhteistyötä. Ammattitaitoinen opinto-ohjaaja (opo) pystyy ohjaamaan asiakasta läpi koulutuksen esittelemällä mahdollisimman laajasti työmarkkinakenttää ja ammatteja. Asiakas voisi käydä työ- ja koulutuskokeiluissa eri paikoissa ja keskustella opon kanssa kokemuksistaan, mahdollisuuksistaan ja toiveistaan. Samassa oppilaitoksessa tuttujen luotettavien ohjaajien ja opettajien kanssa tapahtuneiden kieli- ja ammattiopintojen jälkeen hän olisi valmis siirtymään työelämään, jota hänelle olisi laaja-alaisesti esitelty, ja hänen orientoitumistaan pitkäjänteisesti tuettu. Tähän päästäisiin, jos aikuisten maahanmuuttajien koulutus siirrettäisiin työministeriöltä OKM:n alaisuuteen ja toisen asteen oppilaitosten toteutettavaksi. Tämä on vastaus useimpiin MAKO-hankkeen kysymyksiin.\n3. Täsmäohjaustarve Kansainvälisten osaajien kohdalla osaamisen tunnistaminen usein vaatii sen, että henkilökohtainen ohjaus tulisi henkilöltä, jolla on juuri sen saman ammattialan osaaminen. Tietenkin yleistason työhakutaidot voi parantaa myös yleiskurssilla, mutta sen täsmäosaamisen, jota tarvitaan, kun kilpaillaan asiantuntijatehtävistä tiettyllä alalla, yleisohjaus valitettavasti ei pysty tarjoamaan. Tässä olisi kehittämisen paikka oppilaitosten työnantajayhteistyölle.\n4. Täsmäohjaustarve On mielestäni tärkeää, että on tarjolla sekä yleisluontoisempaa, esimerkiksi korkeakoulutuksen eri aloja ja ammatteja kattavaa hakuvaiheen ohjausta että alakohtaista, yksittäisempää tutkintoon / koulutusalaan liittyvää, esimerkiksi opintohakua tarkentavaa ja tukevaa ohjausta sekä edelleen ohjausta, joka tukee itse opintojen suorittamisessa eteenpäin. Kaikkien näiden olisi hyvä kytkeytyä kielitietoiseen pedagogiikkaan.\nIdeaalisti, korkeakoulussa voisi olla toimivia ohjausten välisiä kytköksiä edelläkuvatun tyyppisenä rakenteena. Mutta tällainen lähestymistapa ohjauskessa ei välttämättä edellytä tiivistä, esimerkiksi organisaation sisäistä, verkostoa, vaan voi toimia myös "löyhemmin" esimerkiksi korkeakoulujen/oppilaitosten välisinä polutuksina. Ohjattavan itseohjautuvuuden tiedostaminen ja tukeminen on ensisijaista myös sektoreiden välillä polutettaessa.\nHaasteryhmä 3: Sujuva yhteistyö työnantajien kanssa, esimerkiksi räätälöity tuki työpaikalla tapahtuva kielenoppimiseen ja työtehtävien suunnittelu niin, että työnteko onnistuu ja kielenoppiminen toteutuu\nRatkaisu 1: Matalamman kielitaitotason ammatillinen koulutus\nStadin osaamiskeskuksessa työelämälähtöinen ammatillinen polku, jossa vähimmäiskielivaatimus A1.3.\nKenelle: Työttömät työnhakijat, palkkatuetut henkilöt, Kuntouttava työtoiminta, työttömyysuhan alla olevat henkilöt, lomautetut\nKehittäminen: Tällä hetkellä käytössä metallipolulla, voitaisiin ottaa käyttöön myös muilla ammatillisilla poluillla. Tämä palvelee henkilöitä, jotka oppivat S2-kielen käytännön työn kautta\nRatkaisu 2: Osaamisen nopea hyödyntäminen\nTurvapaikanhakijoiden osaamisen nopea hyödyntäminen laitostumisen estämiseksi (esim. Startup Refugees, jossa turvapaikanhakijat itse ovat vahvassa roolissa ja olemassa oleva osaaminen otetaan heti käyttöön)\nKenelle: Verkostojen ulkopuolelle helposti jäävät, kuten lapsia kotona hoitavat vanhemmat, usein naiset, jotka ovat voineet jäädä vaille peruskielikoulutustakin jos kotoaika on mennyt ohi vanhempainvapaan aikana\nKehittäminen: Kielen oppimista niissä ympäristöissä, missä sitä käytetään. (Yksittäisistä työnantajista esim. Betset on tehnyt paljon sen eteen, että voisivat ottaa töihin turvapaikanhakijoita ja kieltä opitaan työssä.)\nRatkaisu 3: Työharjoittelupaikat\nOsaamiskeskuksissa ja järjestöissä - esim. Monika-naiset liitto, NiceHearts - tehdään paljon työtä harjoittelupaikkojen löytämiseksi. Toisaalta tehdään töitä sen eteen, että työnhakija osaa kuvata omaa osaamistaan.\nRatkaisu 4: Kotoutujien kieliharjoittelu ja yhteiskuntaorientaatioharjoittelu työpaikoilla osana kotokoulutusta\nKenelle: Suomen kieltä vain vähän osaavat kotokoulutusten opiskelijat\nMilloin: Hyödyttää silloin kun kotoutujalla ei ole kielitaitoa, ymmärrystä suomalaisten työpaikkojen työkulttuureista, ammattitietoutta ammatinvalintansa tueksi tai verkostoja\nMiten voitaisi kehittää: Työelämässä on yleisesti ottaen valtava kiire eikä työpaikoilla ole aikaa työssä oppimisen ohjaamiseen. Ehdotan että työssä oppimista kehitettäisi kouluttamalla työpaikkaohjaajia, jotka voisivat olla esim. osatyökykyisiä henkilöitä. Näin saataisi win-win –tilanne yhteiskuntaan. Toisaalta saataisi kotoutujat paljon nykyistä vahvemmin työssä oppimaan. Samalla työllistettäisiin sellaisia osatyökykyisiä, jotka eivät voi omassa työssä toimia, mutta voisivat tehdä tällaista työtä. Työpaikkaohjaaja perehtyy työn keskeisiin sisältöihin ja ohjaa kotoutujaa työpaikalla.\nRatkaisu 5: Maahanmuuttajataustaiset auttamaan vertaisiaan\nYhteisenä kielenä voi olla ehkä vähän keskimääräistä huonompi suomi. Esim. & Paloma -hanke on tehnyt hienon lyhytelokuvan (kasottavissa https://www.youtube.com/watch?v=GhAvy0_faqQ), jossa näkyy yhtenä tarinana maahanmuuttajataustainen yrittäjä, joka on työllistänyt monen kieli- ja kulttuuritaustan ihmisiä (autokorjaamoala).\nRatkaisu 6: Kummiyritykset kouluttavat itselleen osaavia työntekijöitä\nTyönantajat mukana kotoutumisessa heti alusta saakka. Kun tietyn alan osaajia tulee paikkakunnalle, työnantajat voisivat ottaa heidät siipiensä alle alusta saakka\nRatkaisu 7: Työssä etenemistä mahdollistavan kielitaidon kerryttäminen\nIhmisellä on myös muuta elämää ja kiinnittymisen paikkoja yhteiskunnassa kuin työ, jolloin myös pitäisi pystyä oppimaan muutakin kielitaitoa, joka voi myös mahdollistaa työssä etenemisen. On hyvä huomata, että kaikki eivät halua olla / jäädä suorittavan työn askelmalle. On oltava mahdollisuus toteuttaa itseään ja unelmiaan.\nRatkaisu 8: Yhteistyön parempi räätälöiminen työnantajien tarpeisiin\nKenelle: Niin kotoutumiskoulutukseen kuin aikuisten perusopetukseen liittyy työnantajayhteistyö, jossain vaiheissa opiskelua.\nKehittäminen: Ratkaisun tulee olla räätälöity suhteessa kuhunkin työnantajaan, vaikka tämä ei ole ekonomista ajatellen koulutuksen järjestäjän toimintaa. Työnantajien erilaisia tarpeita täytyy kuitenkin kunnioittaa. Monessa paikassa on pitkä historia työnantajayhteistyön tekemisessä.\nAiheeseen liittyviä osaratkaisuja ja aihioita:\nPaikallinen kielikoulutuksen opettaja työkokeiluun asiakkaiden kanssa: tukee sekä työnantajaa että opettajan asiakkaita\nEHJÄ ry:n Kannustavat kokemukset-projekti: nuorten maahanmuuttajataustaisten henkilökohtainen ohjaus työhön, tuki myös työnantajalle\n1. Tämä on keskeinen haaste, mutta toteutus vielä alkumetreillä Suomessa. Tarvitaan hiukan lisää asennemuutosta ja motivointia puolin ja toisin. On hyvä idea, koska kielenoppiminen tuodaan aktuelliin ympäristöön.\n2. Sujuva yhteistyö työnantajien kanssa, räätälöity tuki ja kielenoppiminen... Tässä olisi työministeriöllä oma työmaansa. TEM voisi kouluttaa työantajia asenteiden murtamiseksi ja motiivin lisäämiseksi palkata maahanmuuttajia. Työnantajile tarjoutuu liian usein mahdollisuus kierrättää maahanmuuttajia ja suomalaisiakin työttömiä palkattomissa harjoitteluissa ja kokeiluissa. TEM voisi tutkia mahdollisuutta lainsäädännön, tapojen ja käytäntöjen muuttamiseksi niin, että harjoittelut läpikäynyt saa normaalin työsopimuksen. Nykyisellään kovin moni ammattikurssitettu kiertää työttömänä näitä palkattomia pestejä erilaisten toimenpiteiden ja hankkeiden puitteissa, vaikka hänellä olisi jo alan koulutus valmiina. Työelämän kehittämistä olisi ammattia vastaavien osa- ja kokopäiväisten palkkatöiden tekeminen normaalisti tavoiteltaviksi.\n3. Rakenteet ja digitaaliset kartoitukset tueksi Haaste on keskeinen, sillä se koskettaa sekä Suomeen jo korkeakoulutettuina muuttaneita henkilöitä että Suomessa kouluttautuneita kansainvälisiä henkilöitä. TEM:n Talent Boost -toimenpideohjelma (https://tem.fi/talent-boost) tuo esille kattavasti näkökulmia ja kohderyhmiä sekä tukikeinoja. Talent Boost -malli ei tavoita kaikkia alueita, mutta mallista voidaan hyötyä valtakunnallisesti ja kohdentaa rahoitushakuja osaamiskeskus -rakenteiden perustamiseksi.\nRakenteen lisäksi tarvitaan yhteistyötä eri sektoreiden välillä "mikrotasolla" siten, että koulutettu työnhakija/opiskelija/valmistunut voi saada eri sektoreilta tarpeellisen tuen ja osaamisen tunnistamista ja tunnustamista tukevan dokumentaation oman urapolkunsa edistämiseksi. Tässä digitaalisten välineiden kehitys keskeistä.\n4. Organisaation rakenteet Tämä on myös yksi keskeinen haaste työelämässä. Ei riitä, että työnantaja palkkaa yritykseen tai organisaation monimuotoisuutta yhdenvertaisuuden ja tasa-arvon nimissä. Työpaikan yhdenvertaisuutta ja osallisuutta on aktiivisesti edistettävä myös työpaikalla. Tästä hyvänä esimerkkinä kielitietoinen työskentely, joka voi hyvin esimerkiksi olla kielikurssien tarjoamista työajan puitteissa tai kahden/usemmalla kielellä operoimista. Esimerkkinä yrityksen tai organisaation sisäisen viestinnän monikielisyyden huomioon ottaminen, jotta informaatio saavuttaisi kaikki työntekijät yhdenvertaisesti. Tarvitsemme kuitenkin lisää esimerkkejä hyvistä käytännöistä. On myös tärkeä tarkastella työpaikan sisäisiä rakenteita ja kansainvälisten osaajien ammatillisia etenemismahdollisuuksia.\nHaasteryhmä 4: Alueelliset ja työntekijästä riippuvat erot osaamisen ja tuen tarjonnassa\nRatkaisu 1: Asiakaspohjan kasvattaminen ja sitä myötä paraneva tarjonta esim. maakunnallisilla palveluilla\nKenelle: Yksilöllistä palvelua tarvitseville\nMilloin: Vaihtuviin tilanteisiin tarvitaan oikea-aikaista tarjontaa\nKehittäminen: Joidenkin palvelujen pitäisi olla valtakunnallisia (esim. ruotsinkielen kotokoulutus verkossa valtakunnallisesti; joillekin ammattiryhmille valtakunnallinen pätevöitymis/täydennyskoulutusmalli)\nRatkaisu 2: Mobiilituki ja valtakunnalliset tietovarannot\nKenelle: kun s2-tuetut ammatilliset perustutkinnot alentavat kielitaitovaatimuksia opintoihin pääsyyn, tarvitaan tueksi https://sanapaja.edu.fi -tyyppisiä palveluja toiselle asteelle\nRatkaisu 3: Etäyhteyksien lisääminen erilaisissa palveluissa ja koulutustarjonnassa\nKotokoulutukset, yhteiskuntaorientaation koulutusjaksot, ohjaus- ja neuvontapalvelut\nRatkaisu 4: Tiedon jakaminen hyvistä käytännöistä ja palveluista\nEsim. valtakunnallisten hankkeiden kautta ja tieto-, neuvonta-, ja ohjaushenkilöstön säännöllisissä kouluttautumisissa\nRatkaisu 5: Valtakunnallinen etäneuvontapalvelu\nOmalla kielellä palveleva puhelin: Infotorin/Mainion/IHH:n kaltaisten palvelujen (eli omankielisen neuvonnan) saavutettavuutta pitäisi parantaa. Jos voisi soittaa ja kysellä perusasioista ja saada vastauksia omalla kielellään, voisi eri puolilla maata paremmin päästä kärryille tämän maan kummallisen monimutkaisista systeemeistä.\nRatkaisu 6: OSKE:n "polut" (A1.3-tasolta) aitoina polkuina ammatillisiin opintoihin\nKenelle: LK-taustaiset, "myöhään tulleet", kotiäiteinä kotoutuneet\nMilloin: kaikille, jatkuvasti - ei vain kotoutujille\nKehittäminen: työnantajayhteistyö, mobiilisovellukset, ohjauksen lisääminen, 3.sektori (esim. SPR:n LäksyHelppi aikuisille)\nRatkaisu 7: Non-stop koulutuslupaus\nKenelle: ammatilliseen koulutukseen kaikille maahanmuuttajille; alueellisen tarjonnan puitteissa\nRatkaisu 8: Opettajakoulutuksen aikana huomioita maahanmuuttajien haasteisiin\nYksi keino kerätä enemmän käytännön kokemusta monikulttuurisista-/kielisistä kouluista opintojen aikana; Toinen keino keskustella opiskelijoiden toiveista muidenkin kuin opettajien kanssa\n1. Alueelliset ja työntekijästä riippuvat erot osaamisen ja tuen tarjonnassa Otsikko on sekava kokoelma eri tasoja. Alueelliset (maakunnalliset, eri ilmansuunnissa olevat?) ja yksittäinen työntekijä rinnastetaan; niistä riippuvat osaamisen ja tuen tarjonta? Kuka tarjoaa osaamista? Kysymys ei avaudu kunnolla, mutta vastaan omalla sen käsitteiden kokoonpanollani. Maahanmuuttaja-aikuisten koulutus on alun pitäen ollut epätasaista maan eri osissa. Pienillä paikkakunnilla ei pitkään ollut esimerkiksi luku- ja kirjoitustaidon koulutusta, vaan lukutaidoton ohjattiin A1-tason kurssille opiskelemaan perinteiseen tapaan oppikirjasta. Kun asiakas muutti isoon kaupunkiin, hän meni lopultakin opiskelemaan aakkosia, mistä hyvästä te-toimisto epäsi häneltä työttömyyskorvauksen, sillä sen mielestä kursseja ei voi käydä taaksepäin. Opiskelijan oppiminen ja omat päämäärät eivät painaneet siinä mitään. Se on esimerkki hallitsemattomasta te-toimistojen kurssitarjonnasta ja pedagogian puutteesta. Ammattiataitoiset opettajat ja opot eivät tulkitse opiskelijan valintoja tällä tavalla. Heillä vain ei ole sananvaltaa, sillä päätäntävaltaa käyttävät työministeriön alaiset te-toimistot.\nHaasteryhmä 5: Syrjintä, piilorasismi ja muut rakenteelliset haasteet\nRatkaisu 1: Yksilölähtöiset “käyttäytymistavat”\nAsiallinen tiedotus, vaikeneminen, pidättäytyminen provosoitumasta, jos kokee rasismia. Tunteiden tunnistaminen ja sanoittaminen.\nKenelle: Niille, jotka haluavat käyttäytyä ja tehdä fiksusti, mutta eivät huomaa ja tunnista käytöstään. Niille, joilla ei ole tietoa. Niille jotka ovat vaikutuksille alttiita tai elävät kuplassa. Milloin: kun on rauha kertoa ja selittää, kun tilanne tulee lievänä kohdalle, auttaa myös jälkipuinnissa. Silloin kun joku vahingoittaa käytöksellään mainettaan, pärjäämistä, selviytymistä, esimerkiksi sellaisissa tilanteissa, missä ennakkoluuloista/vääristä käsityksistä ponnistava nurja suhtautuminen työkaveriin näyttäytyy huonona käytöksenä. Jonkin verran jo nyt on somessa asiallista oikaisua ja trollien huomiotta jättämistä.\nRatkaisu 2: Erilaiset moninaisuuskoulutukset työpaikoilla\nKenelle: kaikille työyhteisöille\nMilloin: jos työyhteisössä on esimerkiksi vieraskielisiä. Tämä pätee myös muunlaiseen erilaisuuteen, kuten vammaisuuden kohtaamiseen.\nKehittämisehdotus: tämän pitäisi olla systemaattisesti ja helposti hyödynnettävissä, tällä hetkellä ei tavoita riittävästi erityisesti pieniä ja keskisuuria työyhteisöjä.\nRatkaisu 3: Vahva yhdenvertaisuus- ja tasa-arvoperusta korkeakouluissa\nKenelle: koskee kaikki opiskelijoita ja henkilökuntaa.\nKehittäminen: arvojen ja periaatteiden kääntäminen käytännön toimintatavoiksi ja linjauksiksi on vielä haasteellista ja tähän tarvitaan tukea, lisää oppimista, jotta tosiasiallinen yhdenvertaisuus toteutuisi ja periaatteet saataisiin käytäntöön.\nRatkaisu 4: EHJÄ ry:n Kannustavat Kokemukset -toiminta\nKenelle: jo olemassa oleva toiminta, joka on suunnattu 14–29-vuotiaille maahanmuuttajataustaisille nuorille, joilla on oma motivaatio työnhakuun ja tarvitsevat siihen apua. Poistetaan mm. sähköisen työnhaun haasteet, kun autetaan konkreettisesti työnhaun kaikissa vaiheissa. Mukaan voivat tulla kesä- ja osa-aikatyötä hakevat opiskelijat, erilaisia työharjoittelu- ja työkokeilupaikkoja etsivät nuoret sekä ammattiin valmistuneet nuoret, jotka etsivät työpaikkaa. Kohderyhmänä ovat myös alueen työnantajat. Saatetaan yhteen nuoret ja työnantajat, tuodaan työnantajille tietoisuuteen maahanmuuttajataustaisten nuorten potentiaali ja motivoituneisuus. Puretaan ennakkoluuloja ja virheellisiä käsityksiä. Työnantajille myös usein ”turvallisempaa”, kun mukana on kolmas osapuoli, joka tukee sekä työnantajaa että nuorta.\nKehittäminen: edelleen voisimme edistää enemmän työnantajien ja nuorten kohtaamista erilaisilla tavoilla ja tuoda enemmän esiin onnistumistarinoita.\n1.S yrjintä, piilorasismi ja muut rakenteelliset haasteetSyrjintä ja piilorasismi tulevat esiin erityisesti alhaisen koulutustason työelämäkohtaamisissa. Kaikki työnantajat eivät ole valmiita kohtaamaan niin suurta erilaisuutta kuin kaukaa tullut edustaa. Jo työttömyys on syrjinnän ja piilorasismin aihe suomalaistenkin kohdalla. Erilaisuuden kohtaaminen varsinkin kun asiakas ei edusta menestyvää ja onnekasta, on kova este ylitettäväksi työelämään pyrkiville ja heitä vastaanottaville.\n2. Korkeakoulutetut tehtävissä, jotka eivät vastaa koulutusta ja osaamista Otsikon mukaiseen haasteeseen tarvittaisiin pikaisesti selvitystyötä, jossa voitaisiin yhdistää jo olemassaolevia aineistoja (korkeakoulujen työelämänpalveluiden tilastot, TEM- ja tilastokeskus jne.) sekä laadullista aineistoa esimerkiksi haastatteluin. Tutkinto-ohjelmista valmistuvat ns. kolmannen maiden kansalaiset voivat jäädä oleskeluvan turvin vuodeksi etsimään työtä Suomeen. Millaisia polkuja ja tehtäviä tähän aikaan liittyy ja millaisia jatkumoita siitä syntyy, myös alueellisesta näkökulmasta, olisi kiinnostavaa tietoa.\nTietoisuus rakenteellisesta rasismista Suomessa ja suomalaisessa yhteiskunnassa, sen yhteisöissä, tulee jakaa ja yhteisöinä etsiä keinoja sen purkamiseksi.\n3. Rakenteellinen rasismi ja syrjintä työmarkkinoilla Syrjintä, piilorasismi ja rakenteelliset haasteet ovat yksiä keskeisimpiä haasteita kansainvälisten osaajien työllistymiseen. Se koskettaa kaikkia osaajia ja vaikuttaa monialaisesti. Rakenteellinen rasismi vaikuttaa niin rekrytointiprosesseissa kuin uralla etenemisessä. Esimerkiksi Helsingin yliopiston sosiologian tutkija Akhlaq Ahmad toteutti käytännön kokeen ja lähetti 5 000 kuvitteellista, tasavahvaa työhakemusta, suomalaisilla ja ulkomaalaisilla nimillä. Suomalaisnimiset työnhakijat saivat haastattelukutsuja ylivoimaisesti eniten. Myös sukupuoli vaikutti työnhakijan menestykseen.\nSyrjintää tarkastellaan usein vain yhden syrjintäperusteen näkökulmasta. Käytännössä kuitenkin yksilö voi joutua syrjityksi moniperusteisesti, usean ominaisuutensa vuoksi. Moniperusteista syrjintää ei useinkaan osata vielä tunnistaa ja se voi olla ajateltua yleisempää.\nJotta voisimme vaikuttaa, työnantajia on tuettava lakisääteisten tasa-arvo ja yhdenvertaisuussuunnitelmien laatimisessa. Tarvitsemme myös malliesimerkkejä sukupuolitietoisista ja monimuotoisuutta edistävistä henkilöstö- ja toimintakäytännöistä. Myös maahanmuuttajataustaisiin liitettyjä kielteisiä stereotypioita on syytä haastaa, jotta voisimme purkaa työllistymisen esteitä. Tutkimukseen perustuvaa tietoa Suomeen muuttaneiden urakehitykseen liittyvistä haasteista, asemasta työelämässä sekä osaamisesta tarvitaan, jotta voimme kehittää työelämää ja asiantuntijaorganisaatioiden käytäntöjä.\nAvoimen arvioinnin keskustelu 6. Muut haasteet, segmentit ja kehittämistarpeet\nTässä keskustelussa tarkasteltiin viiden tunnistetun keskeisen haasteen ulkopuolelle jääviä haasteita. Jos siis halusi nostaa esiin jonkun muun Opasnet-sivustolla löytyvistä työpajassa listatuista haasteista ja niiden ratkaisuista tai ehdottaa kokonaan uutta haastetta, sen voi tehdää tässä keskustelussa.\nSamaten tässä voidaan keskustella hankkeessa aikaisemmin tunnistetuista viidestä segmentistä ja siitä, olisiko joitain muita keskeisiä segmenttejä, joita hankkeessa tulisi huomioida.\n1. Muut haasteet, segmentit ja kehittämistarpeet Työministeriön alainen maahanmuuttajien koulutus ja sen eriasteisiin puutteisiin rakennetut hankkeet, projektit ja lisäkoulutukset ovat pirstaloineet koulutuskentän eivätkä ota huomioon opettajien asemaa. Opettajilta vaaditaan täysi pätevyys, mutta heidän työsopimuksestaan ja palkastaan eri mainita mitään. Niinpä opettajat ovat vähän väliä tilanteessa, jolloin on haettava uutta paikkaa, suostuttava tuntitöihin ja jopa nollatyösopimuksiin. Pätevyys- ja kokemusvuosilisiä ei tunneta eikä makseta. Opettajan asema on ajettu alas. Toisin olisi, jos maahanmuuttajien koulutus olisi OKM:n alaista, jolloin opettajilla olisi toisen asteen oppilaitoksissa normaalit virat ja toimet sekä oman ammattijärjestönsä OAJ:n tuki takanaan. Useimmissa tapauksissa opettaja ei kuulu OAj:n alaiseen työehtosopimukseen, jolloin OAJ ei voi tehdä mitään edes alhaisella nollatyösopimuksella leipäänsä ansaitsevan hyväksi.\n2. Verkostot, työnantajaluottamus ja esimerkillä johtaminen. Vaikka koulutus, osaaminen ja työkokemus olisi hyvä, ilman ammatillisia verkostoja työllistyminen on paljon vaikeampaa, samoin oman alan piilotyöpaikkojen löytäminen. Jos mahaan muuttaneella on ollut mahdollisuus kohdata, esim. mentorointiohjelmien kautta, oman alan ammattilaista, hänen työllistymismahdollisuudet oman alan työtehtäviin kasvaa huomattavasti. Kuitenkin suurimalla osalla ole sellaista mahdollisuutta, eikä se voi olla työllistymisen edellytyksenä.\nTyönantajien osaaminen tunnistaa osaaminen ilman suomalaista suosittelijaa on usein heikko ja sen myötä myös uskallus palkata. Luottamuksen kasvattaminen on haastavaa ja vie aikaa, niin usein päädyttään turvallisempana tuntuvaan ratkaisuun ja suomalaisen asiantuntijan palkkaamiseen, vaikka eri taustasta lähtöinen osaaminen potentiaalisesti voisi tuoda myös innovaatioita ja taloudellista hyötyä tulevaisuudessa.\nEhdotuksena olisi esimerkillä johtaminen. Kun enemmän eri organisaatioissa, eri tason tehtävissä alkaa näkyä ulkomaalaistaustaisia asiantuntijoita, sen turvallisemmaksi tuntuu myös uuden palkkaaminen. Ja myös yhteistyötahot ehkä helpommin uskaltaa ottaa ensimmäisen askeleen. Ja tässä ajatuksena, että työllistyminen tapahtuu varsinkin muissa kuin monikulttuurisuuteen tai kotoutumiseen liittyvissä tehtävissä. Tämä erityisesti pitäisi sisäistää ja toteuttaa niille tahoille, jotka julkisesti puhuvat monimuotoisen ja kansanvälisen työelämän puolesta, kuten kunnat, valtio ja työnantajaliitot.\nMAKO-hankkeen taustamateriaalin lähdeluettelon voi ladata tästä linkistä: File:Mako-kirjallisuutta_avoin arviointi.pdf\nVoit kommentoida mitä tahansa arvioinnin sivua. Ensisijaisesti keskustelua käydään Otakantaa.fi-palveulssa täällä, mutta kommentointi on mahdollista myös alla. Selkeyden vuoksi kirjoita alempaan kenttään sen sivun nimi, jonka asioita kommentoit.\nNoudettu kohteesta http://fi.opasnet.org/fi-opwiki/index.php?title=Maahanmuuttajien_palvelupolut&oldid=36542\nSivua on viimeksi muutettu 2. kesäkuuta 2020 kello 12.36.


Sakarin kurssit: XBMC asentui tulitikkurasia-PC:lle - vaan mitä kanavia kannattaisi katsoa?\nXBMC asentui tulitikkurasia-PC:lle - vaan mitä kanavia kannattaisi katsoa?\nKaapit ja laatikot on nyt siivottu. Talvella haudattu Android-pohjainen tulitikkurasia-PC on nyt löydetty uudelleen. Päätin sijoittaa kyseisen tietokoneen olohuoneeseen ihan jo kokonsa vuoksi, mutta myös siksi, että haluaisin lisää "TV-kanavia" tai ainakin videopodcasteja. Erityisesti uutiskanavat kiinnostavat minua.\nAsennus sujui oikein hyvin. Kävin hakemassa tutulla Chrome-selaimella XBMC:n osoitteesta http://xbmc.org/download/ . Valitsin ko. sivulta linkin, jossa lukee ARM ja joka on Android-robotin alla. Pian .apk-loppuinen paketti olikin jo latautunut. Napsautin paketin nimeä ja näin sain asennettua XBMC:n. Huomattavaa on, että Googlen Play-kaupasta XBMC:tä ei löydy. Siksi oli pakko asentaa ihan käsin "old school" -tyyliin .apk-paketti.\nNyt XBMC on asennettu ja se toimii. Vaan tämä blogimerkintä loppuu tähän, sillä yhtään kanavaa ei ole vielä näkyvillä. Tehtävää siis on:\nmistä kanavia? Pitää etsiä verkosta sopivia osoitteita ja opetella syöttämään ne XBMC:lle\nmiten Android-tabletin avulla voi komentaa tulitikkurasiarasia-PC:tä?\nsama XBMC:n .apk-paketti toimii varmaan myös tabletissa ja kännykässä!\nTulitikkurasia-PC on TV:n takana pois\nnäkyvistä, Android toimii ja on verkossa\nTulitikkurasia-PC:ssä on ARM-prosessori\nXBMC up and running!\nLähettänyt Sakari Castrén klo 14.22


Kuinka muuttaa hiiren DPI: tä ja parantaa hiiren suorituskykyä | Volta\nLeave a Comment on Kuinka muuttaa hiiren DPI: tä ja parantaa hiiren suorituskykyä\nDPI (pisteitä tuumalla) mittaa hiiren herkkyyttä, ja on välttämätöntä, että tietokoneellasi on oikea hiiren DPI, erityisesti pelin pelaamiseen tai valokuvien muokkaamiseen. Joten on tarpeen vaihtaa hiiren DPI tai säätää hiiren DPI aina silloin tällöin. Tässä artikkelissa kerrotaan, kuinka hiiren DPI: tä vaihdetaan ja miten hiiren suorituskykyä parannetaan.\nKokeile näitä vinkkejä\nVaihda hiiren DPI: tä lennossa olevan DPI-painikkeen avulla\nMuuta hiiren DPI: tä hiiriasetuksissa\nBonusvinkki: Kuinka parantaa hiiren suorituskykyä\nMikä on hiiren DPI?\nDPI tarkoittaa pistettä Per Tuumaa. Hiiren DPI mittaa hiiren herkkyyttä. Voit muuttaa ja säätää osoittimen nopeutta muuttamalla hiiren DPI: tä hiiren asetuksissa.\nYleisesti ottaen mitä korkeampi hiiren DPI on, sitä nopeampi osoittimen nopeus on. Korkea DPI auttaa tunnistamaan hiiren pienet liikkeet ja reagoimaan tarkasti. Tästä huolimatta on parempi, että hiirelläsi on suurempi DPI, mutta korkeampi DPI ei aina ole meille hyvä. Et todellakaan halua hiiren kohdistimen vierittävän koko näyttöä, kun liikutat vahingossa hiirtä.\nJoten oikein hiiren DPI on tärkeä ja sinun tulisi selvästi tietää, kuinka tarkistaa hiiren DPI tietokoneessa ja säädä se tarpeidesi mukaan.\nVoit muuttaa hiiren DPI: tä normaalisti tietokoneen hiiren asetuksilla. Jos sinulla on hiiri, jossa on DPI on-the-fly -painike, kuten Logitech G502 -hiiri, voit vaihtaa DPI myös lennossa olevalla DPI-painikkeella. Tarkista seuraavat menetelmät vaihtaaksesi hiiren DPI: tä.\nTapa 1: Vaihda hiiren DPI DPI on-the-fly -painikkeella\nJos hiirelläsi on DPI lennossa painike / kytkin, voit vaihtaa hiiren DPI: n suoraan painikkeella, jonka avulla voit vaihtaa hiiren DPI: tä nopeasti ja jatkuvasti.\n1) Etsi hiirellä lennossa oleva DPI-painike. Se on tavallisesti hiiren sivun ylä- ja alaosassa.\n2) Vaihda hiiren DPI-painiketta painamalla tai liu’uttamalla painiketta / kytkintä.\n3) Nestekidenäytössä näkyvät uudet DPI-asetukset, tai näet näytöllä ilmoituksen kerro DPI-muutos.\nSe on paljon helpompaa, eikö olekin ?! Jos sinulla ei ole DPI-kytkintä hiirellä, älä huoli. Voit muuttaa hiiren DPI: tä hiiren asetuksissa. Mene ja tarkista menetelmä 2.\nTapa 2: Vaihda hiiren DPI: tä hiiri-asetuksessa\nVoit myös muuttaa hiiren DPI: tä hiiri-asetuksessa, mikä on melko yleinen tapa tehdä .\nHuomautus: alla olevat kuvakaappaukset ovat peräisin Windows 10: stä, mutta korjaukset toimivat myös Windows 8: ssa & Windows 7.\n1) Avaa tietokoneessa Ohjauspaneeli ja valitse Näytä pienillä kuvakkeilla tai Näytä suurilla kuvakkeilla.\n2) Napsauta hiirtä avataksesi hiiren ominaisuudet.\n3) Valitse Osoittimen asetukset -välilehti.\n4) Vedä Liike-osassa liukusäädintä hiiren osoittimen nopeuden valitsemiseksi.\n5) Poista Paranna-valintaruudun valinta osoittimen tarkkuus.\nTämä on valinnainen. Osoittimen tarkkuus saa hiiren osoittimen liikkumaan eri pituuksilla sen mukaan, kuinka nopeasti liikutat hiirtä, mikä on negatiivista pelaajille. Joten suosittelemme poistamaan sen käytöstä.\n6) Testaa hiiren liikkeitä sen jälkeen, kun olet valinnut osoittimen nopeuden, jotta näet, toimiiko se sinulle.\n7) Kun olet valinnut oikean osoittimen nopeuden, tallenna asetukset valitsemalla Käytä ja OK.\nNyt hiiren DPI on vaihdettu onnistuneesti. Nauti siitä.\nKuinka parantaa hiiren suorituskykyä\nVoimme tehdä enemmän hiiren suorituskyvyn parantamiseksi.\n1. Määritä pelin sisäiset hiiriasetukset\nJos olet PC-pelien ystävä, sinun on pidettävä parempana hiiren suorituskykyä pelikokemuksen parantamiseksi. Joten tietokoneesi hiiren DPI: n säätämisen lisäksi voit määrittää myös hiiresi asetukset peleissä.\nVoit siirtyä hiiren kiihdytys- ja herkkyysasetuksiin tai jotain vastaavaa pelissasi ja muuttaa niitä mihin haluat. Tämä vaihtelee pelikohtaisesti, joten emme käsittele sitä tässä.\n2. Päivitä hiiriohjain\nPuuttuva tai vanhentunut hiiriohjain voi aiheuttaa ongelmia hiiressäsi, joten päivitä hiiriohjain maksimoidaksesi sen suorituskyvyn.\nOhjaimia voidaan päivittää kahdella tavalla : manuaalisesti ja automaattisesti.\nManuaalisesti – Voit päivittää hiiren ohjaimen manuaalisesti hakemalla valmistajan verkkosivustolta, lataamalla uusimman ja oikean ohjaimen ja asentamalla sen tietokoneellesi. Tämä vaatii aikaa ja atk-taitoja.\nAutomaattisesti – Jos sinulla ei ole aikaa tai kärsivällisyyttä, voit tehdä sen automaattisesti Driver Easy -sovelluksella.\nDriver Easy tunnistaa järjestelmän automaattisesti ja etsi sille oikeat ohjaimet. Sinun ei tarvitse tietää tarkalleen, mitä järjestelmää tietokoneesi käyttää, sinun ei tarvitse vaarantaa väärän ohjaimen lataamista ja asentamista, eikä sinun tarvitse huolehtia virheestä asennettaessa.\nVoit päivittää ohjaimesi automaattisesti joko Free Easy- tai Pro-versiolla. Mutta Pro-versiolla se vie vain 2 napsautusta (ja sinulla on 30 päivän rahat takaisin -takuu):\n1) Lataa ja asenna Driver Easy.\n2) Suorita Driver Easy ja napsauta Skannaa nyt. Driver Easy skannaa sitten tietokoneesi ja havaitsee mahdolliset ohjaimet.\n3) Napsauta päivityspainiketta merkittyjen hiirilaitteiden vieressä ladataksesi ja asentaaksesi uusimman ohjaimen automaattisesti (voit tehdä sen ILMAISESSA versiossa).\nTai napsauta Päivitä kaikki, jos haluat automaattisesti lataa ja asenna kaikki uusimmat oikeat ohjaimet, jotka puuttuvat tai ovat vanhentuneita järjestelmässäsi (tämä edellyttää Pro-versiota. Sinua kehotetaan päivittämään, kun napsautat Päivitä kaikki).\n4) Käynnistä tietokone uudelleen hiiren ohjaimen päivityksen jälkeen, jotta se tulee voimaan.\nDijon Mustard From Scratch (Suomi)\nRintojen pienennys plastiikkakirurgia ennen valokuvia Houston Texas-plastiikkakirurgi


Tiilikainen Perunaseminaarissa: ”Hallitus on hereillä maatalouden tukalasta tilanteesta” – Puutarha-sanomat\nMaatalous- ja ympäristöministeri Kimmo Tiilikainen osallistui Puutarha-Sanomien järjestämään Perunaseminaariin marraskuun 18. päivänä.\n– En kuitenkaan aio viisastella peruna-asioista, kun te olette siinä parempia asiantuntijoita, vaan kerron hallituksen ajatuksista, aloitti Tiilikainen, jolla on toki asiantuntemusta myös perunanviljelyyn, sillä hänellä on luomuvihannestila Ruokolahdella.\nMinisteri Kimmo Tiilikainen tuntee alkutuotannon omakohtaisesti, kun hän on ollut vihannesviljelijänä Ruokolahdella.\nKimmo Tiilikaiselle tuli Sipilän hallituksessa kahden ministeriön salkut. Jo yksin maa- ja metsätalousministeriön pesti on EU-aikana ollut hyvin työläs, mutta nyt kuormaa lisättiin vielä ympäristöministeriöllä, ja siihen kuuluu myös asuntoasioista vastaaminen.\nKriisitukea myös perunatiloille\nMaa- ja puutarhatalouden kannattavuus on huono, mutta virallinen laskenta ei sitä selkeästi tuo esille.\n– Kun kirjanpitotilojen tulokset näyttävät nollaa, se tarkoittaa sitä, että yrittäjäpariskunta ei ole saanut palkkaa eikä korkoa pääomalleen. Muussa yritystoiminnassa nollatulos tarkoittaa sitä, että palkka on saatu, mutta voittoa ei ole tullut. On viestittävä uudella tavalla, että vertailtavuudesta saataisiin parempi, tähdensi Tiilikainen.\nMinisteri Kimmo Tiilikainen totesi Venäjän EU:lle asettaman tuontikiellon aiheuttaneen Suomen elintarviketaloudelle, etenkin maidolle ja perunalle, suuret tappiot. Investoineet ja velkaantuneet tilat tuotantosuunnasta riippumatta voivat hakea kriisirahaa, kun haku saadaan auki.\n– EU:lta saatu kriisiraha yhdessä kansallisen rahan kanssa on kuitenkin vain pieni osa menetyksiin verrattuna. Hallitus on kuitenkin hereillä ja ymmärtää maatalouden tukalan tilanteen, totesi Tiilikainen.\nTiilikainen viittasi terrori-iskuihin Pariisissa ja venäläiseen matkustajakoneeseen toivoen yhteisymmärrystä suurvaltojen välille.\n– Jospa nyt huomattaisiin, että riidan ja sodan haastajia riittää. Vastuullisten valtioiden tulee toimia yhdessä.\nLue juttu kokonaisuudessaan Puutarha-Sanomien näköispainoksesta tästä linkistä.


Söpinöitä: Väärin syöty\nMeikäläinen on ollut kohta pari kuukautta siinä onnellisessa olotilassa, ettei ole tarvinnut työpaikalla suorittaa nälän aiheuttamia pakonomaisia liikkeitä, vaan olen täysipäiväisesti kasvanut sammalta mökillä ja kalastellut.\nKalaa on tullut syötyä sen verran, että kohta kasvaa parran lisäksi suomutkin.\nKun on yli kolmekymmentä vuotta noiden fisujen kanssa pelannut, niin luulisi jo meikäläisenkin osaavan, mutta näemmä ei asia olekaan ihan niin.\nItämeressä on havaittu hohtavaa myrkkylevää, ja kalojen syömisestäkin annetaan neuvo.\n- Ympäristökeskus kuitenkin kehottaa varmuuden vuoksi välttämään kalojen syömistä kokonaisina ja niiden tarjoamista eläimille, jos kalat on pyydetty kukinta-alueelta.\nIlmeisesti tuo kalojen syöminen on sitten meikäläisellä ollut ihan harrastelijamaista, kun en ole koskaan syönyt mitään kalaa kokonaisena. Uskoakseni ihan vaan puolen kilon ahvenkin on melko vaikea nieltävä.\nMahtaakohan noilla toimittelijoilla ynnä muilla sisällöntuottajilla olla sellainen käsitys, että jos ihmiset uskovat edes osan heidän tuottamasta tuubasta, niin silloin vaikkapa valaan nieleminen on jo pikkujuttu.\nLuultavasti valas ainakin närästää vähemmän.\nLähettänyt VonPee klo 9.25


Jobin 14 - Raamattu [Raamattu 1776]\nIhminen, vaimosta syntynyt, elää vähän aikaa, ja on täynnä levottomuutta,\nKasvaa niinkuin kukkanen, ja kaatuu; pakenee niinkuin varjo, ja ei pysy.\nJa senkaltaisen päälle sinä avaat silmäs, ja vedät minun kanssasi oikeuden eteen.\nKuka löytää puhtaan niiden seassa, kussa ei puhdasta ole?\nHänellä on määrätty aika, hänen kuukauttensa luku on sinun tykönäs: sinä olet määrän asettanut hänen eteensä, jota ei hän taida käydä ylitse.\nLuovu hänestä, että hän sais levätä, niinkauvan kuin hänen aikansa tulee, jota hän odottaa niinkuin palkollinen.\nPuulla on toivo, ehkä se hakattaisiin, että se uudistetaan, ja sen vesat kasvavat jälleen:\nEhkä sen juuret vanhenevat maassa, ja kanto mätänee mullassa,\nKuitenkin se versoo jälleen veden märkyydestä, ja kasvaa niinkuin se istutettu olis.\nMutta kussa ihminen on, koska hän kuollut, hukkunut ja pois on?\nNiinkuin vesi juoksee ulos merestä, ja oja kureentuu ja kuivettuu,\nNiin on ihminen, kuin hän kuollut on, ei hän nouse: niinkauvan kuin taivas pysyy, ei he virkoo eikä herää unestansa.\nO jospa sinä minun hautaan kätkisit ja peittäisit minun, niinkauvan kuin vihas menis pois, ja asettaisit minulle määrän muistaakses minua.\nLuuletkos kuolleen ihmisen tulevan eläväksi jälleen? Minä odotan joka päivä niinkauvan kuin minä sodin, siihenasti että minun muutteeni tulee,\nEttä sinä kutsuisit minua, ja minä vastaisin sinua, ja ettes hylkäisi käsialaas;\nSillä sinä olet jo lukenut kaikki minun askeleeni: etkös ota vaaria minun synneistäni?\nMinun rikokseni olet sinä lukinnut lyhteesen, ja pannut kokoon minun vääryyteni.\nJos tosin vuori kaatuu ja katoo, ja vaha siirtyy sialtansa,\nVesi kuluttaa kivet, ja virta vie maan pois, ja mitä sen päällä itse kasvaa: niin sinä myös ihmisen toivon kadotat.\nSinä olet häntä voimallisempi ijankaikkisesti, ja hänen täytyy mennä pois. Sinä muutat hänen kasvonsa, ja annat hänen mennä.\nOvatko hänen lapsensa kunnniassa, sitä ei hän tiedä, taikka ovatko he ylönkatseessa, sitä ei hän ymmärrä.\nKuitenkin niinkauvan kuin hän kantaa lihaa, täytyy hänen olla vaivassa, ja niinkauvan kuin hänen sielunsa on hänessä, täytyy hänen murhetta kärsiä.


Takuukäsittelyt nopeasti - Ozbaby.fi\nKaikissa verkkokaupan tuotteissa on normaali valmistajan takuu. Monissa vaunuissa ja turvaistuimissa on 24 kk:n takuu. Tuotteiden takuuaika näkyy kunkin tuotteen tiedoissa. Takuuasioissa voit asioida kanssamme puhelimitse tai sähköpostiosoitteessa reklamaatiot@ozbaby.fi. Hoidamme takuukäsittelyt suomen kielellä.\nKäsittelemme sekä takuu- että reklamaatioasiat nopeasti. Huomioimme perheenne tarpeet mahdollisimman hyvin. Takuuasioiden ja reklamaatioiden hoidossa pyrimme siihen, että esimerkiksi vaunut olisivat mahdollisimman vähän aikaa pois käytöstä. Vain hyvin harvoin asiakkaan tarvitsee lähettää rikkoutunutta tuotetta meille, vaan yritämme hoitaa asiat sähköpostitse valokuvien ja videoiden avulla.\nHaluamme, että sinulle ja perheellesi koituu näissä tilanteissa mahdollisimman vähän haittaa.\nTässä muutama asiakkaan palaute:\nMoikka, Iiiiiihanaaaaa!!! Jee jee ja kiitos kiitos kun selvitit ja jaksoit tän rumban!! Oot paras ja teidän kauppa on paras! Ostan aina teiltä :)\nOnpa noppeeta toimintaa. Hieno juttu. Harmi kun en oo Facebookissa. .. olis napsahtanu sata tähtee.\nKiitos paljon hyvästä palvelusta - teillä on aina ilo asioida!\nPakko kehua yritystänne, en edes muita lastentarvike liikkeitä harkitse. Teillä on todella nopeat toimitukset, edulliset hinnat ja asiakaspalvelu sujuvaa. Viimeinen "niitti arkkuun" oli aivan loistavasti hoidettu reklamaatio. Jokaiselle tutulleni olen suositellut, jos vähänkään on esitetty kysymys "mistä kannattaisi tilata?". Teiltä, ehdottomasti.\nNyt täytyy kyllä kehua ihan uskomattoman hyvää asiakaspalvelua! Istun tässä suu auki tuosta teidän viestistä, voiko mikään tänä päivänä hoitua näin helposti!\nOlin kuvitellut tämän menevän suurinpiirtein niin että tuo rikkinäinen sadesuoja pitää lähettää johonkin jossa todetaan että onhan se juu rikki ja sen jälkeen saan ehkä 50% hinnanhyvitystä pienen kädenväännön jälkeen\nKIITOS todella hyvästä asiakaspalvelusta, kun palvelu on tätä tasoa teen ostokset jatkossakin teiltä kovin mielellään, ja suosittelen teitä kyllä muillekin!


Arabia Riisiposliinikulho | EkoAarreKauppa\nHinta 46,75 € 55,00 €\nArabia Riisiposliinikulho, suunnittelija Friedl Holzer-Kjellberg. Kaunis riisiposliinikulho, korkeus n. 7 cm ja halkaisija 15,5 cm.\nKäytetty, mutta ehjä ja hyväkuntoinen.\nKoko: korkeus 7 cm, halkaisija 15,5 cm\nSuunnittelija: Friedl Holzer-Kjellberg


Vesihuolto | Laki ja Vesi Oy | Turku\nKun johtava vesitekniikan asiantuntija ja kovaksi keitetty juristi muuttivat samaan yritykseen, syntyi palvelu, jollaista ei monelta luukulta löydy. Olemme askeleen edellä asiakkaamme tarpeita – ymmärrämme esimerkiksi veden laatuun, teollisiin jätevesiin, ympäristölupiin sekä sopimuksiin ja hankintoihin liittyvät kiemurat paitsi vesiasiantuntijoiden, myös juristien näkökulmasta.\nPalveluistamme hyötyvät esimerkiksi teollisuusyritykset, joiden prosesseissa virtaa vesi. Ja vaikka vesi ei liittyisi bisnekseesi tippaakaan, voit hyödyntää korkeatasoista juridista osaamistamme esimerkiksi ostoissa tai urakoissa.\nHaastamme toimialan asiakkaidemme hyödyksi. Olemme puolueeton ja ketterä toimija, joka ymmärtää laajat kokonaisuudet. Meidän kanssamme on mutkatonta tehdä töitä – olipa tarpeesi laki, vesi, tai laki ja vesi.\nMeillä on yhteensä yli 25 vuoden kokemus asiantuntijatehtävistä. Nykyään toimimme yrittäjinä yhteisessä yrityksessämme. Tätä ennen meillä oli kummallakin oma yritys ja sitä ennen keräsimme kannuksia asianajotoimistoista ja muista tutkimustehtävistä.\nYrityksemme on syntynyt asiakkaiden tarpeesta. Meiltä saat samassa palvelussa sekä juristin että insinöörin osaamisen. Sen vuoksi insinöörin on tunnettava myös lainsäädäntö ja juristin kestettävä kuraa. Olemme sitoutuneita lisäarvon tuottamiseen ja haluamme auttaa asiakkaitamme onnistumaan.\nMeillä on yli 500 tyytyväistä asiakasta yrittäjistä pörssiyrityksiin. Asiakkaidemme liiketoiminnassa yhdistyvät tekniset ja juridiset haasteet. Suurin osa asiakkaistamme on teollisuusyrityksiä, kuntia, vesihuoltolaitoksia tai jätevedenpuhdistamoita.\nYrittäjinä arvostamme selkeää hinnoittelua. Ennen toimeksiannon vastaanottamista keskustelemme aina työn sisällöstä, toivotusta lopputuloksesta sekä aikataulusta. Annamme keskustelujen perusteella mielellämme kiinteän hinnan työllemme. Voit tutustua eri vaihtoehtoihin sivuillamme.


Sebastian Maniscalcon vaimo on yhtä hauska kuin hän: Tapaa Lana Gomez! - Viihde\nMiksi Sebastian Maniscalco ja Lana Gomez ovat parasta voimaparia\nTiedät todennäköisesti jo Sebastian Maniscalcovaimo, Lana Gomez, hänen Netflix-komediansa erityisestä Pysy nälkäisenä. Sebastian, joka isännöi 2019 MTV VMA, vitseilee usein Lanasta ja hänen perheestään hänen standup-rutiineissaan.\nSen ulkopuolella, Sebastian Maniscalcon vaimo on uskomattoman lahjakas taiteilija, jolla on hyvä huumorintaju. Tässä on mitä sinun pitäisi tietää Lana Gomezista.\nSebastian Maniscalcon vaimo ja hänen perheensä tarjoavat paljon komediaa.\nSebastian rakastaa vitsiä Lanan juutalaisen kasvattamisen ja hänen italialaisen koulutuksen eroista. Hänen Netflix erityinen Etkö ole hämmentynyt, koomikko kertoi hilpeästi miltä se oli hänen ensimmäinen pääsiäisjuoma-ateriansa Lanan perheen kanssa.\n'Istumme hänen äitinsä talossa - nälkään, eikö niin? He alkavat siirtää esitteitä, kuten lukea materiaalia ”, hän sanoi. 'Olen kuin mitä tapahtuu ?! Mitä olemme tekemässä. [He ovat kuin] ei, luimme kaksi tuntia. Kaksi tuntia?! '\n'Sanoin kuuntele, olen italialainen', hän jatkoi. 'Heti kun istun pöydän ääressä, minulla on oltava leipää 15 sekunnin sisällä istunnosta ... kunnioitan juutalaisia, mutta italialaiset tarjoavat vain pääsiäisaterian.'\nKuinka Sebastian ja Lana tapasivat?\nJonkin sisällä Vuoden 2015 haastattelu kanssa Taistelija ja lapsi, Sebastian kertoi tapasi Lanan kuntosalilla:\n'Meillä oli [sama] henkilökohtainen valmentaja ja kysyin häneltä:' Onko sinulla hyvännäköisiä tyttöjä, jotka voisit ... laittaa minut ympäri? ' Hän sanoi, että hänellä oli yksi aamulla. Sanoin, että minusta on vähän aikaista, mutta laittaa minut sellaiseen kuin hänen takanaan ja tulen ja tarkistan hänet ... '\n'Sitten näin hänet, ja aloimme puhua', hän jatkoi. 'Hän oli juoksumatolla, ja tulin hänen viereeni ja sanoin:' Haluatko mennä ulos tämän kanssa? ''\n'Hänellä on myös huumorintaju - erittäin sarkastinen, erittäin kuiva', Sebastian kertoi TFATK isännät. 'Hän oli kuin' Kuuntele, en mene kenenkään kanssa, jolla on yli 13 prosenttia rasvaa. Joten laske se noin 9: een ja ajattelen sitä ... Hän oli erittäin hauska ja sai minut todella. Rakastimme ja puoli, menimme naimisiin [vuonna 2013]. '\nSebastian ja hänen vaimonsa ovat toistensa suurimpia faneja.\nVaikka Lana esiintyy jokaisessa standup-näyttelyssä, Sebastian on ylpeä siitä, että hän osallistuu galleria-avaajiin ja näyttelyihin, joissa esitellään vaimonsa taidetta. Lanan mukaan verkkosivusto, hän on maalari ja sekamediataiteilija, joka opiskeli Tennessee-yliopistossa.\nLanan teokset ovat olleet esillä kaikkialla legendaarisesta Greystone Mansion Beverly Hillsissä ulkokäyttöön, toimistorakennuksiin ja yksityisiin asuntoihin ympäri maailmaa.\nSen lähikuva on 'Tiikerin silmä'! 48'x60 '#lanagomezart #lanagomez #ab Abstractpainting #abstractart #losangelesart\nViesti, jonka jakoi Lana Gomez (@lanagomez) 29. syyskuuta 2016 kello 6.48 PDT\nSebastianilla ja Lanalla on kaksi lasta yhdessä.\nSebastian ja Lana toivottivat tyttären tervetulleeksi Seraphina, toukokuussa 2017, ja poika, Caruso, kesäkuussa 2019. Ylpeät vanhemmat jakavat usein kuvia pienistä sosiaalisessa mediassa.\nNicholas Hoult vauva\nSeuraa Sebastiania Twitterissä @SebastianComedy ja Instagram @sebastiancomedyja seuraa Lanaa Twitterissä @lanagomez ja Instagram @lanagomez.\nMuista virittää nähdäksesi Sebastianin pitävän 2019 MTV Video Music Awards 26. elokuuta kello 8.00 MTV: llä.\nJeremy ja Audrey vauva\namerikkalainen kauhu tarina paras kausi\njoe biden Obama -meemit


Kelloliikkeessä: tammikuuta 2014\nLähettänyt Hanna-Maija klo 23.52 Ei kommentteja:\nTalvi tuli juu mutta tälläiselle astmaatikolle riittäisi hieman leudompikin pakkanen. Kelloliikkeen ikkunan takaa katsottuna maailma näyttää auringon paisteessa tosi upealta. Asiakkaat ovat toppavaatteissa nenän päätä myöten ja posket hehkuvat punaisena lyhyenkin kelloliikkeessä asioinnin jälkeen. Hiihtolatuja odottelen edelleen.\nPaletti Jewelry ja Amelie timanttikorusarja\nMenneen syksyn illat toivat kelloliikkeeseen erilaisia naisporukoita. Iltojen aikana saadun palautteen pohjalta tarjoamme asiakkaille kelloliikkeessä\nPRIVATE SHOPPING -mahdollisuuden.\nIdea syntyi tästä:\nMonet naiset olivat kokeneet saman fiiliksen käydessään koru- tai kelloliikkeessä: Koruliikkeestä löytyy muutamia ihania koruja, lasivitriinistä tietenkin. Asiakas pyytää myyjältä sovitettavaksi ensin yhden korun, sitten toisen, ja sen jälkeen suomalainen "en halua olla vaivaksi" -fiilis valtaa olon, joten se kolmas ja neljäs koru jäävät hypistelemättä ja kokeilematta. Ostos jää tekemättä. Jatkossa kelloliikkeestä voi varata shoppailu- ja sovitusaikaa aukioloaikojemme ulkopuolelta.\nSuosittelen tätä etenkin tuleville morsiammille ja sulhoille, jotta saatte ihan rauhassa tehdä elämän mittaista vihkisormuksen valintaa ilman häiriötekijöitä.\nSoita 02-2323 186 ja sovi aika!\nErä kevään SEIKO uutuuksia on jo tilattuna. Viime viikolla kuultiin upea SEIKO- uutinen: SEIKO ja Novak Djokovic ovat solmineet kolmevuotisen yhteistyösopimuksen!\nJos kiinnostuit, niin käy lukemassa lisää: http://www.seikowatches.com/press release/2014\nLähettänyt Hanna-Maija klo 4.05 1 kommentti:\nTaas on vuosi vaihtunut, ja on aika puntaroida mennyttä ja suunnitella tulevaa.\nIhan aluksi haluan kiittää kaikkia kuluneesta vuodesta 2013 ja toivotan onnea ja menestystä alkaneelle vuodelle.\nVuodenvaihde meni kelloliikkeessä rannekkeita lyhennellen ja asiakkaita joululahjarahojen tuhlaamisessa opastaen. Ja heti kun liike oli tyhjä, tehtiin inventaariota.\nKelloliikkeessä aloitetaan valmistautuminen kevääseen jo tammikuussa tyhjentämällä varastoja Tammityhjennyksen avulla. Kolmen päivän ajan, torstaista lauantaihin, ovat kelloliikkeessä kaikki rannekellot vähintään -20% mutta jopa -70%. Tänä vuonna etenkin korupuolelta löytyy runsaasti ale-koruja. Tavoitteena on saada sinnekin segmentille lisää tilaa uutuuksia varten. Tänään oli jo mukavat säpinät...\nTammikuun lopulla 25.-26.1.2014 ovat Häämessut Turussa, kylpylähotelli Caribiassa.\nSama, erinomainen kulmapaikka odottaa ja valmistelut ovat jo hyvässä vauhdissa.\nNyt vaan odotellaan jouluflunssan paranemista ja talvisempia kelejä, jotta pääsisi hiihtämään!\nLähettänyt Hanna-Maija klo 7.56 Ei kommentteja:


Pieni Talo Paukkajalla: tammikuuta 2015\nLähettänyt Crista Räsänen klo 12:10 Ei kommentteja:\nVärihaaste.. hitaasti mutta varmasti! :D\nJoka ikinen päivä haaste on ollut mielessä. Mutta.. Ei oo aikaa, en keksi väriä, kamerasta akku loppu. Toisin sanoen aina on ollu jotain muuta! Jälleen kerran kun tätä postausta aloin tekeen mietin minkä värin ottasin? Eihän meillä oo värejä, kun kaikki on valkosta! ..No on meillä ehkä jotain pinkkiä, asuuhan täällä myös kaksi pientä prinsessaa. Harmaata löytyy jossakin määrin, ehkä vähän beigeekin. Mutta saanko mä otettua niistä jokaisesta väristä viittä kuvaa?\nOnnistuin pinnistelen kuvaan kaiken kerralla ja päätin myös pistää kaikki samaan postaukseen, että saan tän joskus valmiiks :P\nLumin prinsessa sänky, vailla päiväpeittoo\nKun ei muutakaan keksi niin pinkit roskapussitkin pääsi kuvauskohteeks ;)\nMarimekon vaaleanpunanen tuttipullo ( vaikka vihaankin marimekon kuosia yli kaiken )\nMolemmilla tytöillä on samanlaiset vauvan alkutaival kirjat. Tietysti vaaleanpunasena.\nJa sitten viimeseneä pinkkinä pikkusiskon itse tekemä korurasia mulle <3\nKaksin kappalein löyty harmaita sisustustauluja\nUlkona käydessä tajusin, että onhan mulla muutakin harmaata. Auto!\nP:n ostama piianpeili <3\nVessassa tuommonen laatikko, jossa vanut ja pyykinpesuaineet on nopeesti saatavilla\nTuikkukippoja, joka pitää sisällään purkkaa! :P\nHaasteen heitän näiltä kolmelta päivältä\nJennille: http://ourbabystar.blogspot.fi/ ( josko saataisiin jenni innostuun taas kirjottamisesta ;) )\nAnetelle: http://sokerinenprinsessa.blogspot.fi/ sekä\nOlkaapa hyvä ;)\nLähettänyt Crista Räsänen klo 15:19 6 kommenttia:\nLähettänyt Crista Räsänen klo 14:05 5 kommenttia:\nLähettänyt Crista Räsänen klo 07:43 Ei kommentteja:


Elämäni yliopistot - Voima\nHenkilökohtaista • 23.10.2012 10:53 • Kirjoittanut paula kultanen ribas\nHenkilökohtaista 23.10.2012 10:53 Kirjoittanut paula kultanen ribas\nEspanjassa koulupäivään kuuluu pakollista lorvimista.\nMinulta kysytään usein, mitä eroa suomalaisilla ja espanjalaisilla yliopistoilla on. Aloin muistella ensimmäistä päivääni Barcelonan Autonomisessa yliopistossa.\nOli helteinen syyskuun päivä vuonna 2003 ja karautin junalla Barcelonan keskustasta Bellaterraan. Pitkän vuoristoisen junamatkan päästä löytyi suuri, suomalaista 1970-luvun lähiöostaria muistuttava betonimöhkäleiden rykelmä hippivaatekauppoineen, kirjastoineen ja kampaamoineen. Kumpareisilla hiekkateillä marssi Che Guevara -paitaisia anarkistipunkkareita. Rastoitettu takatukka oli kovassa huudossa.\nLuentosalit olivat tukahduttavan kuumia ja hapettomia, sillä välitunteja ei Espanjassa tunneta. Tein kaikkeni saadakseni opettajan sanoista selvää, sillä olin opiskellut kieltä vasta kaksi vuotta, ja huono akustiikka korosti lähinnä tuolien kolinaa ja yleistä hälinää. Käytävät tulvivat tupakantumppeja ja suklaacroisanttien käärepapereita. Puuduttavat päivät jatkuivat usein aamuvarhaisesta hamaan iltaan asti, sillä välissä oli toki oltava pitkä ja sosiaalinen ruokatauko. Kulttuurishokki oli melkoinen.\nMutta varsinainen kulttuurishokki odotti ruokatauolla. Elettiin aikaa ennen tupakkalakia ja yliopiston valtavaan ruokalahalliin astuessa vastaan pöllähti silmät sumentava hasiksen katkuinen savupilvi. Opiskelijat nauttivat lounaansa – yleensä ranskalaisia, patonkia tai valkoista riisiä – nelosoluen ja itsekäärittyjen sätkien kera isoissa kymmenen hengen seurueissa tulevia kotibileitä, yliopiston festareita tai mielenosoituksia suunnitellen. Siivoojat korjasivat tyynesti hasiksen murut ruokapöydiltä ja opettajat polttivat tupakkaa ketjussa kahvikoneen käyttäjän kanssa keskustellen. Yhtäkkiä maaseutuyliopistossa olikin suurkaupunkitunnelmaa.\nBarcelonassa oli tapana valmistautua tentteihin hyvät luntit laatimalla ja esseitä räiskittiin leikkaa ja liimaa -periaatteella. Eikä ihme, sillä pitkät päivät eivät juuri jättäneet aikaa lukemiseen, välituntien puute sekoitti eri luentojen ajatukset keskenään tai sitten aivot lakkasivat rekisteröimästä uutta tietoa. Viimeistään sekavat ruokatunnit pyyhkivät aamulla opitut asiat mielestä. Paikalliset vaikuttivat opiskelutyyliin tyytyväisiltä, mutta meille vaihto-oppilaille kaikki oli lievästi sanottuna kaoottista.\nSuomalaisissa oppilaitoksissa sen sijaan on tehty kaikki voitava sen eteen, että opiskelijat voisivat keskittyä nimenomaan tiedon vastaanottamiseen. Palattuani pitkän tauon jälkeen Helsingin yliopistoon minusta tuntui oudolta se, etteivät oppilaat huutele lisäkysymyksiä, vaadi tarkennuksia tai ylipäätään kommentoi luennolla muuta kuin pakon edessä. Suulliset harjoitukset ovat suomalaisopiskelijoiden kauhistus, siinä missä Barcelonassa tentitkin saattoi suorittaa suullisesti.\nSosiaaliselle puolelle ei suomalaisen opintopäivän aikana muutenkaan jää paljon aikaa, sillä varsinaista ruokatuntia ei ole, vaan ruoka – johon Helsingissä sisältyy onneksi muutakin kuin valkoista leipää ja riisiä – on ehdittävä ahmaista välituntien aikana. Välitunnit sinänsä ovat mahtava keksintö! Harva suomalainen tulee edes ajatelleeksi, etteivät siestoistaan tunnetut espanjalaiset pidä taukoja koulussa saatikka työpaikoillakaan – lukuun ottamatta pyhää yhteistä lounasta, jolle varataan aikaa joskus turhankin ruhtinaallisesti.\nSuomalaisessa yliopistossa arvosanoille, (fyysiselle) läsnäololle ja työn laadulle annetaan huomattavasti suurempi arvo kuin Espanjassa. Tavoitteena ei ole vain päästä tenteistä läpi rimaa hipoen, vaan yltää uusiin oivalluksiin ja taidokkaasti muotoiltuihin tieteellisiin esityksiin. Espanjalainen koululaitos valmentaa opiskelijat ennen kaikkea sosiaaliseen elämään ja verkostojen muodostamiseen sekä nopeaan valmistumiseen arvosanoista viis.\nSuomessa opettajat odottavat yksilöiltä huippusuorituksia, jolloin oppilaat keskittyvät ehkä liikaakin yksittäisiin tentteihin ja esseisiin sen sijaan, että ruotisivat arkiongelmiaan opiskelijaruokalassa maleksien. Pitkä ruokatauko nähtäisiin tehottomana lorvailuna, vaikka tosiasiassa se opettaisi arvokasta yhteisössä toimimista ja auttaisi unohtamaan hetkeksi tenttipaineet ja keskittymään sen sijaan suuriin linjoihin, kuten valmistumiseen ja työnsaantiin.\nElämä, espanja, opiskelu, suomi, yliopisto


EI SE SITÄ AINAKAAN KOTOA OPPINUT! | Karkkipurkki\nMUISTILISTA VAUVAN KANSSA ULKOMAILLE MATKUSTAVILLE →\nSe oli ihan tavallinen arkipäivä, aurinko paistoi ulkona, kokkailin meille keittiössä lounasta ja kolmevuotias touhuili omiaan olohuoneessa, kun olkkarista yhtäkkiä kajahti kirkkaalla kolmevuotiaan äänellä, ”Ai taakeli!”\nMun omaan arkiseen puhekieleen kirosanat sopivat yhtä hyvin kuin ketsuppi kermakakkuun, eikä miehelläkään ole tapana viljellä voimasanoja lapsen kuullen. Ja jos nyt joskus puhetta tuleekin vähän väritettyä kirosanoilla, ei tuo kyseinen ainakaan kuulu meidän vanhempien sanavarastoon. Niinpä kiiruhdin olkkariin tenttaamaan, että mitä sinä oikein äsken sanoit, mistä ihmeestä olet sellaisen sanan kuullut? Tiedätkös, että se on aika hölmö sana, niin ei kyllä kannata enää sanoa. Onko joku kerhossa sanonut niin? Tiukasta tenttaamisesta huolimatta lapsi ei oikein osannut antaa vastauksia, vähän epävarmasti vaan nyökytteli, että kerhossa varmaan juu.\nJatkoin matkaani takaisin keittiöön ruokapatojen ääreen, kun potkaisin varpaani kipeästi lipaston kulmaan, ”Ai saakeli!” kajahti huuliltani kuin tykin suusta. Niinpä niin, ei se sitä ainakaan kotoa oppinut…\nMites teillä, onko suuta pitänyt pestä saippualla, omaa tai lasten?\n8 thoughts on “EI SE SITÄ AINAKAAN KOTOA OPPINUT!”\n9.5.2015 07:05 Heini sanoi:\nOi kyllä! Mä oon väsyneenä välillä turhankin paha suustani. Noloa ja hölmöä, pitää oma suu pestä sillä saippualla :D\n11.5.2015 08:55 Annika /Karkkipurkki sanoi:\nHaha :D Mä en ollut yhtään tiedostanut, että mun suusta pääsee tämmöistä, mutta näköjään totuuden kuulee lapsen suusta :D\n9.5.2015 10:03 Anonyymi sanoi:\nPoika huomauttelee ajoittain, että miksi käytän niin karkeaa kieltä. Lipsuu ja mun makuun ihan liikaa. Lapsi ei onneksi ole sanoja omaan sanavarastoonsa huolinut.\n11.5.2015 08:56 Annika /Karkkipurkki sanoi:\nMeilläkään ei ole onneksi rumia sanoja pysyäkseen jäänyt lapsen suuhun, toivotaan että jatkossakin menee toisesta korvasta sisään, toisesta ulos :D\n9.5.2015 18:30 Anonyymi sanoi:\nMun mielestä saakeli ei edes ole oikea kirosana :D Lisäksi näen hienoisen nyanssieron siinä, tuleeko murjaistua ruma sana siinä kohtaa kun halkaisee pottuvarpaan luut lyödessään sen pöydänkulmaan vai viljeleekö v*ttuja ihan arkiseen puheeseensa, saatika käyttää alatyylin sanoja haukkumiseen.\nMeidän eskarilaisen olen kuullut kiroavan kolme kertaa, kaikki siinä 2-3-vuotiaana kun eniten apinoi ympäriltään kuuluvaa puhetta. Jokaisella kerralla kirosanaa en edeltänyt kolhu ja sanat ovat olleet juuri ne, joilla me vanhemmatkin reagoidaan kun läsähtää.\nRumaltahan kiroilu kuulostaa aina, mutta uskon lasten kohdalla parhaaksi tavaksi olla ihan huomioimatta kiroilun kokonaan. Ja siivota oma suu ettei ainakaan kotoa saa mallia :D\n11.5.2015 08:57 Annika /Karkkipurkki sanoi:\nHaha, no ei se kyllä ihan pahimmasta päästä kirosanoja taida olla :D Ja varmaan toimivinta tosiaan olla huomaamatta koko kiroilua, ellei nyt ihan tavaksi ala lapsella tulla :)\n9.5.2015 19:48 Nanna sanoi:\nJopa meidän alle 2vee osaa kirosanoja ihan liikaa. Isommalla pojalla taas on kerhossa kaveri joka kiroilee kovasti ja on saanut kerhotädeiltä palautetta asiasta. Nyt sitten oma poika herkästi toruu kaikkia, jotka kirosanan suustaan päästävät. Onneksi kaverin puhe ei ole tarttunut niin saadaan ehkä pienimmältäkin rumat sanat karsittua. Ellei sitten vanhemmilta lipsu :D\nTuo kyllä varmasti vaikuttaa paljon, jos kavereissa on kiroilevia tapauksia. Meillä syy löytyikin lähempää kuin arvasin, haha, mutta onneksi on jäänyt siihen yhteen kertaan :D


Superseksikäs Megan Fox on naispuolinen Hulk? – Stara\nSuperseksikäs Megan Fox on naispuolinen Hulk?\nViihdeuutiset 9.4.2009, 19:00 · Stara.fi\nEnsi kesänä Suomenkin valkokankailla Transformers 2 -elokuvassa nähtävä Hollywood-kaunotar Megan Fox tullaan näkemään lähiaikoina mahdollisesti myös supersankarin roolissa.\nLue myös Megan Fox: ”Machine Gun Kellyn kanssa seurusteleminen on kuin rakastaisi tsunamia”\nLue myös Megan Fox hakee avioeroa Brian Austin Greenistä – riitelevät jopa somessa\nMegan Fox on nyt nimetty suosikkivalinnaksi naispuolisesta Hulk-hahmosta kertovaan elokuvaan. Vielä ei ole kuitenkaan tiedossa kuinka uhkean kaunottaren muodot tullaan elokuvassa tuunaamaan hulkmaiseen kuosiin.\nSarjakuvista tuttu alkuperäinen Hulk nähtiin valkokankaalla jo aiemmin ja nyt leffa on saamassa valkokankaalla seuraa Hulkin naispuolisesta serkusta.\n– Ajatuksena on tehdä nais-Hulkista seksikäs, mutta samalla myös alkukantaisempi kuin Hulkista. Tästä syystä Megan Fox olisi toivevalinta päärooliin. Hän olisi tietenkin vihreä ja ehkä hänellä pitäisi olla myös hieman enemmän vaatteita kuin mies-Hulkilla, lähde kertoi Access Hollywoodin mukaan.\nMikäli projekti etenee ja valinta kohdistuu 22-vuotiaaseen tähteen, tulee hän esittämään lakimies Jennifer Waltersia, josta tulee vihastuessaan yliluonnollisen voimakas supersankari. Huhujen mukaan samaan rooliin olisi mahdollisesti ehdolla myös Eva Mendes.


Tervemoihei ja Tervetuloa!\nOlet saapunut kotisivuilleni, joissa kerrron vähän itsestäni ja mikä tärkeintä, harrastuksestani kenttäratsastuksen parissa. Joten asiaan ja sivuille kuuluvat siis tietysti oman esittelyni ohella hevosteni esittelyt ja blogini olemassaolon julistaminen.\nOlen siis kenttäratsastajan alku Turun lähistöltä, joka tätä tekstiä kirjoittaessaan lähestyy pelottavasti ylioppilaskirjoituksiaan. Sivujeni ja erityisesti blogini kautta voit seurata kehitystäni ratsastajana ja miksei muutenkin ihmisenä. Tällä hetkellä omistan kaksi kenttähevosen poikasta, James II kantavana voimana ja Bakardijs toivottavasti kasvamassa osaan.\nKoska olen äärettömän laiska päivittämään itse sivuja, uusimmat ajankohtaiset asiat voi luottaa löytävänsä blogistani, jonka linkki komeilee nimeni alla otsikossa. Sähkopostini saat selville klikkaamalla nimeäni tässä alla, mikäli sen sortin asiaa löytyy.\nViereisestä kuvasta on vastuussa Elina Torvinen, kiitoksia hänelle!


Vedenkeittimiä ja syömäpuikkoja- Kiinalaiset matkailijat Kämp Collectionin hotelleissa\nTalvo, Emmi (2016)\nTämä opinnäytetyö toteutettiin toimeksiantona Kämp Collectionille, joka on hotelli ja ravintola-alan yhtiö Helsingissä. Kämp Collectionin aikomuksena on kasvattaa Kiinasta tulevaa asia-kassegmenttiä. Työn tavoitteena oli tutkia kiinalaisten matkailijoiden matkan ostoprosessia sekä heidän toiveitaan hotelliyöpymiseltä. Opinnäytetyössä tehtiin kehitysehdotuksia sosiaa-lisen median markkinoinnin tukemiseksi sekä palveluiden kehittämiseksi kiinalaisten toiveiden mukaiseksi.\nOpinnäytetyön teoreettinen osuus keskittyy ostokäyttäytymiseen sekä sosiaaliseen mediaan. Länsimaalainen sosiaalisen median käyttö eroaa paljon mannerkiinalaisten ja hongkongilaisten sosiaalisen median käytöstä, jonka vuoksi työssä on esitelty Kiinan suurimmat sosiaalisen median palvelimet.\nOpinnäytetyön tutkimuksessa käytettiin kvantitatiivista tutkimusmenetelmää ja aineistoa ke-rättiin Internet-pohjaisella kyselylomakkeella. Kysely toteutettiin Webropol- ohjelmalla ja vas-tausten avulla selvitettiin miten ja mistä kiinalaiset matkailijat varaavat matkansa ja mitä tuot-teita ja palveluita he toivovat hotellilta siellä yöpyessään.\nKyselyn perusteella tuli ilmi, että kiinalaiset ovat hyvin rahaa käyttävä segmentti. Suomalais-ten hotellien onkin syytä huomioida tämä markkinoinnissaan. Kyselyyn vastanneista löytyi useita potentiaalisia asiakasryhmiä Kämp Collectionin eri hotelleihin. Palveluita tarjottaessa Kämp Collectionin on tärkeä ymmärtää kiinalaisten matkailijoiden odotukset hotelleilta, joita ovat esimerkiksi buffet-ruokailun järjestäminen ja huonekohtainen teevedenkeitin. Matkaa varatessa kiinalaiset toivovat online-matkatoimiston käyttömahdollisuutta sekä hotellien kii-nankielisiä internetsivustoja.


Belgian maailmanennätys: Ilman hallitusta 289 päivää! - Ulkomaat - Ilta-Sanomat\nBelgian maailmanennätys: Ilman hallitusta 289 päivää!\nYves Leterme johtaa Belgian toimitusministeristöä.\nJulkaistu: 29.3.2011 12:27\nPieni eurooppalainen Belgia on noussut poliittisen yhteistyökyvyttömyyden maailmanmestariksi.\nHollannin- ja ranskankielisen osan kiistelyn jakama maa oli tiistaina ollut ilman hallitusta 289 päivää.\nOikeastaan Belgia ohitti edellisen maailmanmestarin, Irakin, jo reilu kuukausi sitten. Irakissa saatiin sovittua hallitusyhteistyöstä 249 päivää vaalien jälkeen, mutta senkin jälkeen ministeripaikoista sopiminen kesti vielä 40 päivää.\nBelgian pohjois- ja eteläosan syvistä kiistoista huolimatta kansalaisten enemmistö haluaa mielipidemittausten mukaan säilyttää maan yhtenäisenä.\nVaikka käytännön asiat ovat hoituneet pitkästä hallituskriisistä huolimatta, Belgiassa on järjestetty mielenosoituksia hallitussovun puolesta. Teemana protesteissa on ollut belgialaisten suosikkiruoka, ranskanperunat.